1.

UVODNIK VARUHA IN PREDSTAVITEV

DELA V LETU 2023

Ni dovolj govoriti o miru. V to je treba verjeti.

In ni dovolj verjeti v to. Na tem je treba delati.«

Eleanor Roosevelt

**1.1**

1.1 UVOD

**UVODNIK VARUHA ČLOVEKOVIH PRAVIC**

Spoštovani,

v 29. rednem letnem poročilu Varuha človekovih pravic Republike Slovenije poročamo o delu Varuha človekovih pravic v letu 2023. V skladu z Zakonom o varuhu človekovih pravic Varuh človekovih pravic Republike Slovenije (Varuh) o svojem delu, ugotovitvah o stopnji spoštovanja človekovih pravic in temeljnih svoboščin ter o pravni varnosti državljanov Republike Slovenije poroča Držav- nemu zboru Republike Slovenije z rednimi ali posebnimi poročili.

Po četrtem letu svojega mandata moram poudariti, da sem zaskrbljen, ker se nujne in potrebne spremembe v družbi dogajajo izjemno počasi, ker se v druž- bi krepi občutek nemoči posameznic in posameznikov, ker takšni in drugačni dogodki vedno znova nižajo zaupanje prebivalk in prebivalcev v državo in ker se leta opozarjanja na reševanje ključnih sistemskih reform zdijo kot Sizifovo delo. Skrb vzbujajoče je, da se vse bolj zdi, da ne glede na različne vlade pri teh reformah ni ključni problem pomanjkanje poguma, saj željo po reformah izpostavlja vsaka vlada, ampak predvsem pomanjkanje vizije in konstruktiv- nega ter vključujočega dialoga med različnimi deležniki. Želim si, da bi bil v središču reform človek, torej tako posameznica kot posameznik, najsi bo to kot uporabnik ali izvajalec javnih storitev. Vse bolj je na preizkušnji solidarnost in občutek za sočloveka. Vse bolj postajamo družba posameznikov, v kateri se vsak bori le za svoj kos pogače, pri tem pa tisti, ki so na družbenem robu, vedno bolj ostajajo brez vsega.

# Nujna je krepitev pravne države

Leto 2023 je ponovno pokazalo, da si je ves čas treba prizadevati za spoštova- nje pravne države in da to ni le nekakšen oddaljen teoretični koncept, ampak se konkretno odraža tako v pravočasnem spoštovanju sodb ustavnega sodišča kot v spoštovanju priporočil Varuha in drugih neodvisnih nadzornih institucij ter priporočil in sodb mednarodnih mehanizmov, pa tudi pri sprejemanju za- konodaje in ukrepov, npr. na področju neodvisnega in učinkovitega pravosodja, svobode medijev, boja proti korupciji in delovanja civilne družbe, ki ni samou- mevno. Glede teh vsebin smo pri Varuhu tudi v letu 2023 pripravili poročilo o stanju pravne države v Sloveniji, ki smo ga preko Evropskem mreže nacional- nih institucij za človekove pravice posredovali Evropski komisiji**. Po številnih pozivih in priporočilih Varuha in Evropske komisije je bila leta 2023 s kar leto in pol zamude uresničena odločba ustavnega sodišča glede neskla-**

**dnosti Zakona o javnih financah z Ustavo Republike Slovenije zaradi nespo- štovanja finančne avtonomije štirih neodvisnih državnih institucij, čeprav se je rok za njeno izvršitev iztekel že konec decembra 2021. Novela zakona je bila sprejeta konec junija 2023.** Opozarjali smo in še opozarjamo na šte- vilne odločbe ustavnega sodišča, ki niso uresničene tudi že desetletje in več. **Že nekaj let priporočamo, naj vlada po zgledu uspešnega koordinacijskega mehanizma za izvrševanje sodb Evropskega sodišča za človekove pravice ustanovi tudi koordinacijo za izvrševanje odločb ustavnega sodišča, vendar priporočilo ostaja neuresničeno.** Stoičen odgovor vlade, da je vsako ministr- stvo pristojno za lasten resor in da ni potrebe za dodatno koordinacijo, se zdi skrajno ciničen. Že zgolj ob pogledu na statistiko neizvršenih odločb ustav- nega sodišča in tudi glede na to, da uresničevanje odločb ustavnega sodišča terja najpogosteje sodelovanje več resorjev, prav koordinacija pa pogosto ne deluje najbolje. Prav tako ni pregleda, kako hitro in kako intenzivno resorji po ugotovljeni kršitvi pristopijo k implementaciji ugotovitvenih odločb ustavnega sodišča. Glede lahkotnega odnosa oblasti do nespoštovanja odločb ustavnega sodišča v smislu, da prepogosto prevlada občutek, kot da naj se uresničujejo le politično všečne odločbe ali celo le tiste, s katerimi se aktualna koalicija stri- nja, oziroma, da naj bi bil rok za njihovo uresničitev tako ali tako instrukcijski, torej neobvezujoč in brez pravne (in politične) sankcije, opozarjam, da takšno ignoriranje odločb ustavnega sodišča pomeni grobo kršitev načela pravne dr- žave, še bolj zaskrbljujoče pa je, da med ljudmi povzroča občutek nezaupanja v pravo in državo ter izrazito krepi občutek neenakosti posameznic in posame- znikov pred zakonom, občutek manjvrednosti določenih skupin in občutek, da se Slovenija iz demokracije spreminja v oligarhijo, v kateri prevladuje korup- cija. Tega ne smemo dovoliti. Vladavina prava v najbolj osnovnem razumeva- nju pomeni, da nihče ni nad ustavo in zakoni in da je tako ustavo kot zakone in ratifici ane mednarodne pogodbe treba spoštovati ne glede na to, ali se z njimi osebno strinjamo ali ne ter koliko finančnih sredstev je za to potrebnih. **Zato ponavljamo priporočilo (stalno nalogo) št. 2 (2021), naj vlada ustanovi mehanizem, ki bi nudil strokovno podporo glede uresničevanja t. i. ugoto- vitvenih odločb ustavnega sodišča.**

1.1 UVOD

Dajemo tudi novo priporočilo, naj državni zbor z namenom krepitve zaupanja v pravno državo vzpostavi redno letno poročanje vlade o izvrševanju sodb ustav- nega sodišča in ločeno tudi o izvrševanju sodb Evropskega sodišča za člove- kove pravice. Namen je krepitev demokratičnega dialoga med zakonodajno in izvršilno vejo oblasti in preglednost (transparentnost) delovanja pristojnih institucij glede izvrševanja sodb ustavnega sodišča, cilj pa krepitev pravne dr- žave. S tem bi okrepili parlamentarni vidik nadzora glede spoštovanja 2. člena ustave v delu, ki se nanaša na delovanje pravne države.

**Priporočilo št. 1:** Varuh priporoča, naj Državni zbor Republike Slo- venije vzpostavi redno letno poročanje Vlade Republike Slovenije glede stanja izvrševanja odločb Ustavnega sodišča Republike Slo- venije in ločeno sodb Evropskega sodišča za človekove pravice.

**Že leta opozarjam na pomen neodvisnih državnih institucij – kot smo Ustav- no sodišče, Varuh, Računsko sodišče, Komisija za preprečevanje korupcije, Zagovornik načela enakosti in Informacijska pooblaščenka – za spoštovanje človekovih pravic in temeljnih svoboščin, delovanje demokratične družbe in pravne države, ki ima dobro razvit sistem zavor in ravnovesij.** Močne, neodvi- sne in strokovne institucije že dolgo niso več le stvar pravnega reda posamezne države, ampak so tudi skrb mednarodne skupnosti. Mednarodni standardi, ki se razvijajo v okviru Združenih narodov, Sveta Evrope in Evropske unije, so gle- de tega vse bolj jasni. Da bi okrepili to zavedanje, smo ob 30. obletnici Zakona o varuhu človekovih pravic in Pariških načel o statusu nacionalnih institucij za človekove pravice ter 75. obletnici Splošne deklaracije o človekovih pravicah konec leta 2023 izdali publikacijo z naslovom »Mednarodni standardi delo- vanja varuha človekovih pravic Republike Slovenije«. **Glede na naša pretekla priporočila in dogovarjanje z Ministrstvom za pravosodje, je bil junija 2023 v javno obravnavo vendarle posredovan predlog novele Zakona o varuhu člo- vekovih pravic,** katerega poglavitni namen naj bi bil uskladiti mandat Varuha tudi z Beneškimi načeli o zaščiti in krepitvi institucije varuha človekovih pravic iz leta 2019 in vzpostaviti manjkajoče mednarodne nadzorne mehanizme tudi v Sloveniji (npr. glede spremljanja spoštovanja Konvencije o pravicah invalidov, glede preprečevanja trgovine z ljudmi in glede polnega mandata varuha otro- kovih pravic). **Vendar se zdi, da pravega interesa oziroma želje za mednaro- dno skladne spremembe, ki bi med drugim npr. razširile pristojnost Varuha tudi še na javne službe in na izvajanje določenih mandatov skladno z med- narodnimi standardi, ni.**

1.1 UVOD

# Nujna je krepitev socialne države

**Še več težav se nakopiči glede spoštovanja ustavnega načela, da je Slovenija socialna država.** Zdi se, da je vse manj taka. Ekonomske, socialne in kulturne pravice kot tudi solidarnostne in kolektivne pravice so namreč enakovredne dr- žavljanskim in političnim pravicam, čeprav se nemalokrat zdi, da jih država razu- me nekako pogojno in torej k njihovemu uresničevanju pristopa zadržano, s tem pa povzroča ne le kršenje človekovih pravic, ampak številne stiske posameznic in posameznikov, pa tudi ranljivih skupin kot takih. To je še posebej izrazito glede iz- jemno počasnih reform, povezanih z zagotavljanjem pravic invalidov in starejših. **Že leta opozarjam na pomen deinstitucionalizacije in na potrebo po zago- tavljanju pravice do samostojnega življenja in vključenosti v skupnost, ki jo opredeljuje Konvencija o pravicah invalidov.** Kljub določenemu napredku na deklarativni ravni pa še v letu 2023 skoraj ne najdemo primerov dobrih praks, pri čemer se hkrati soočamo še s predsodki in nestrpnostjo, saj tako država kot občine premalo naredijo za ozaveščanje in krepitev spodbudnega okolja, brez tega pa ni mogoče pričakovati pravega napredka.

# Nujno je krepiti spoštovanje človekovih pravic in temeljnih svo- boščin (primeri dobrih praks)

1.1 UVOD

Ponovno poudarjam, da so človekove pravice univerzalne, neodtujljive in pri- padajo vsakemu posamezniku. Pri Varuhu smo zato tudi v letu 2023 opozarjali na številne kršitve, reševali konkretne zadeve in dali številna nova priporočila. **Ponovno pozivam vse pristojne, da naj naša priporočila hitreje uresničijo, saj izhajajo iz konkretnih kršitev in ugotovitev, terjajo pa čimprejšnje spre- membe bodisi pravnega okvirja bodisi prakse organov, s čimer se bo prepre- čila tudi marsikatera nova kršitev.** Privrženost spoštovanju človekovih pravic naj ne bo le na deklaratorni ravni ampak predvsem v konkretnih dejanjih, kar vključuje tudi sprejemanje boljših predpisov.

## Ker je moja želja predvsem premikati razmere na bolje, se bom tudi v tem uvodniku osredotočil pretežno na številne sistemske težave in ugotovljene kršitve, s katerimi smo se ukvarjali v letu 2023 in ki čakajo na čimprejšnjo rešitev. Kot ilustracijo in spodbudo, da skupaj zmoremo, želim v nadaljeva- nju izpostaviti nekaj primerov dobrih praks:

* oktobra 2023 sem neposredno na plenarni seji Državnega zbora Repu- blike Slovenije ob priložnosti predstavitve letnega poročila Varuha za le- to 2022 **prvič zagotovil tolmačenje v slovenski znakovni jezik.**
* Po posredovanju Varuha je bila julija 2023 sprejeta novela zakona o zdravstvenem varstvu in zavarovanju, s katero so **starši, ki bivajo z bol- nim otrokom v bolnišnici, upravičeni do denarnega nadomestila med začasno zadržanostjo od dela.** Starši lahko zdaj v bolnišnici z bolnim otrokom brezplačno bivajo do vključno njegovega 14. leta starosti, pred tem je to veljalo samo do šestega leta.
* Prav tako julija 2023 je državni zbor po več letih opozarjanj sprejel pos- lansko **novelo Zakona o odškodninah žrtvam kaznivih dejanj**, s katero je pravica do državne odškodnine omogočena tudi za osebe, ki niso dr- žavljani Republike Slovenije ali drugih držav EU, kar je še posebej po- membno za žrtve trgovine z ljudmi.
* Maja 2023 smo organizirali usposabljanje o postopkih pred mednaro- dnimi odbori po temeljnih konvencijah o človekovih pravicah v okviru Združenih narodov. V začetku leta 2024 pa smo v zvezi s pritožbo mla- doletnega begunca iz Mjanmara (narodnosti Rohingya) zoper Slovenijo na Odbor za otrokove pravice Združenih narodov poslali prispevek Va- ruha kot tretje neodvisne strani, v katerem so predstavljene podobne kršitve glede pomanjkanja individualne ocene s strani slovenske policije, nepriznavanjem mladoletnosti, ignoriranjem prošenj za azil in kršitvami načela nevračanja, ki jih je Varuh zaznal tudi v drugih mejnih postopkih z migranti približno v istem času (leta 2021). **Ti pritožbeni postopki so namenjeni zagotavljanju spoštovanja mednarodnih standardov člo- vekovih pravic s strani slovenskih organov. Zato ponovno pozivam, naj Slovenija čim prej ratifici a tudi Izbirni protokol k Mednarodnemu paktu o ekonomskih, socialnih in kulturnih pravicah.**
* **Marca 2023 sem imel kot varuh prvič v zgodovini institucije nagovor na plenarnem zasedanju Sveta Združenih narodov za človekove pravice v Ženevi.** Intervencija se je nanašala na problematiko varovanja okolja, Svetu ZN pa smo posredovali tudi svojo pisno izjavo. Na 52. rednem za- sedanju Sveta ZN so namreč obravnavali tudi Poročilo posebnega po- ročevalca Združenih narodov za človekove pravice in okolje Davida R. Boyda o njegovem obisku v Sloveniji oktobra 2022. Opozorili smo na pro- blem počasnega uresničevanja mednarodnih zavez in slabega uresniče- vanja priporočil Varuha na okoljskem področju.

1.1 UVOD

Kot sad prizadevanj v letu 2023 so bile določene spremembe vidne šele v za- četku leta 2024, in sicer:

* **Januarja 2024 je** ZZZS po več letih končno začel upoštevati naše pripo- ročilo, da pravico do **izposoje medicinskih pripomočkov zagotovi tu- di začasno nepremičnim osebam.** Od januarja 2023 tako novela pravil obveznega zdravstvenega zavarovanja ne vključuje več pogoja, da so do določenih vrst medicinskih pripomočkov upravičene le zavarovane ose- be s trajno nepomičnostjo.
* Kot varuh sem od leta 2019 opozarjal na problematiko redkih bolezni. V tem času smo pri Varuhu na Ministrstvo za zdravje poslali več poizvedb in opravili več sestankov z aktualnimi ministri. Preverjali smo, kako pote- kajo aktivnosti za pripravo Registra redkih nemalignih bolezni in priprava Načrta dela na področju redkih bolezni za obdobje 2021–2030. Naše po- sredovanje je obrodilo sadove. Od februarja 2024 je namreč vzpostavljen **Register redkih nemalignih bolezni, vpisujejo pa se že prvi bolniki.** To bo omogočilo spremljanje in izboljšanje zdravstvene oskrbe pacientov.
* **Konec leta 2023 smo bili seznanjeni s problematiko ogrožanja obsto- ja delovanja varstveno-delovnih centrov (VDC), ki so bili s finančnimi izhodišči za leto 2024 seznanjeni o znižanju proračunskega financi a- nja za več kot 80 odstotkov.** Na odločitev vlade oziroma ministrstva za solidarno prihodnost smo se ostro odzvali in poudarili, da so na ta način ogroženi temelji socialne države, ob tem pa gre za neposredno kršitev Ustave Republike Slovenije, Konvencije o pravicah invalidov in zakono- dajnega okvira Republike Slovenije, katerega poslanstvo uresničujejo VDC-ji. V svojih pozivih po ureditvi financi anja sem bil tokrat uspešen, ministrstvo je namreč kmalu po mojem pozivu sporočilo, da sredstva so in bodo zagotovljena.
* Na podlagi skupne izjave Varuha in nevladnih organizacij o prenovi šol- skega sistema v Republiki Slovenji iz septembra 2023 je bilo v zadnji **noveli Zakona o osnovni šoli upoštevano** Varuhovo priporočilo, da naj se tudi otrokom, ki se šolajo na domu, zagotovi enak nivo znanja kot otrokom, ki hodijo v šolo. **Vendar pa ugotavljamo, da več drugih pripo- ročil ni bilo upoštevanih oziroma so rešitve šle celo v nasprotno smer od naših priporočil, zato pristojne glede reforme šolstva za naslednje desetletje čaka še veliko dela, predvsem pa je nujno upoštevanje, da**

**je šola tudi vzgojna in ne le izobraževalna ustanova, kjer bi moral biti v ospredju celovit razvoj otroka.**

1.1 UVOD

**Kot varuh sem bil tudi lani v rednih stikih z nosilci različnih vej oblasti in jih opozarjal na pomen spoštovanja mednarodnih in ustavnih standardov človekovih pravic pri vsakdanjem delu in sprejemanju konkretnih odločitev.** Nujno je, da **so človekove pravice dostopne vsakomur ter da so posamezni- kom na razpolago ustrezni mehanizmi in pravna sredstva, da se kršitve od- pravijo.**

# Število obravnavanih zadev, ugotovljene kršitve in nova priporočila

**V letu 2023 smo obravnavali skupaj 6.225 zadev**. Obravnavane zadeve so se nanašale na kršenje človekovih pravic in temeljnih svoboščin, načela dobrega upravljanja in pravičnosti.

**V letu 2023 smo obravnavali skupno 2.224 pobud.** Utemeljenih je bilo skupaj 436 ali 16,67 %, med njimi 203 (leto prej pa 181) s področja zagovorništva 82 pobud je bilo s področja Državnega preventivnega mehanizma. Izmed drugih zaključenih pobud 249 pobud ni bilo utemeljenih, v 1.385 pobudah ni bilo po- gojev za obravnavo (o pobudi poteka pravni postopek, pri katerem ni mogoče zaznati zavlačevanja ali večjih nepravilnosti), v manjšem številu pobud (manj kot 1 %) pa je šlo bodisi za umik soglasja na področju zagovorništva oziroma takih, pri katerih so bile obravnavane pripombe na predpise 369 pobud ni so- dilo v Varuhovo pristojnost.

**Med 232 utemeljenimi pobudami je Varuh ugotovil 262 kršitev človekovih pravic in temeljnih svoboščin (opredeljenih v Ustavi RS) ali druge nepravil- nosti (kršitev načela pravičnosti in dobrega upravljanja, neupravičeno zav- lačevanje postopka ali očitna zloraba oblasti po ZVarCP) – v letu 2022 pa 222 kršitev.** K tem 262 kršitvam je **treba dodati 203 primere s področja zagovor- ništva otrok**, pri katerih ne ugotavljamo kršitev, so pa obravnavane kot uteme- ljene pobude in zato prištete med 436 utemeljenih pobud. Večje število kršitev pravic v primerjavi s številom utemeljenih pobud je posledica večjega števila ugotovljenih kršitev pri posamezni pobudi. Tako smo med obravnavanjem po- bude v nekaterih primerih ugotovili tudi tri ali več kršitev človekovih pravic in temeljnih svoboščin ali drugih nepravilnosti. Med utemeljenimi obravnav- nimi pobudami smo ponovno **ugotovili daleč največ kršitev načela dobrega upravljanja (3. člen ZVarCP) in sicer 65 kršitev. Temu po pogostosti ponovno sledi 22 kršitev neupravičenega zavlačevanja postopkov (24. člen ZVarCP) in 21 kršitev enakosti pred zakonom (14. člen ustave). Naslednjih je 20 kršitev pravic invalidov (52. člen ustave), 14 kršitev pravice do socialne varnosti (50. člen ustave), prav tako 14 kršitev pravice do zdravstvenega varstva (50. člen ustave), po 7 kršitev načela, da je Slovenija pravna in socialna država (2. člen ustave) in varstva človekove osebnosti in dostojanstva (21. člen usta- ve), po šest kršitev enakega varstva pravic (22. člen ustave) in drugih pravic**

## ter po 5 kršitev pravice do pravnega sredstva (25. člen ustave) in pravice do osebnega dostojanstva in varnosti (34. člen ustave).

1.1 UVOD

**Teh 262 kršitev človekovih pravic in temeljnih svoboščin ali drugih nepravil- nosti smo ugotovili pri različnih organih,** in sicer **največkrat pri Ministrstvu za delo, družino, socialne zadeve in enake možnosti** (v 55 primerih) **in na upravnih enotah** (v 23 primerih). Ta vrstni red najpogostejših kršiteljev ostaja že več let nespremenjen, kar je posebej skrb vzbujajoče, saj kaže na sistemske probleme, ki se ne odpravljajo. Omenjenim kršiteljem sledijo po številu ugo- tovljenih kršitev **Ministrstvo za zdravje** (v 18 primerih), **lokalna samouprava – občine** (v 15 primerih), **Ministrstvo za notranje zadeve** (v 14 primerih), **so- dišča** (v 14 primerih), centri za socialno delo (v 10 primerih), Vlada Republike Slovenije (v 9 primerih), Zavod za pokojninsko in invalidsko zavarovanje, zavo- di za prestajanje kazni zapora in Ministrstvo za vzgojo in izobraževanje (vsak v 6 primerih) in druge institucije (v 15 primerih).

Poudariti je treba, da število in delež utemeljenih pobud med rešenimi pobu- dami nista prava kazalnika stanja varstva človekovih pravic v Sloveniji. Prvič zato, ker se vsaka oseba, ki ji organi oblasti kršijo človekove pravice, ne obrne nujno tudi na Varuha, drugič pa zato, ker lahko ena utemeljena pobuda, v ka- teri smo ugotovili sistemsko nepravilnost, pomeni kršitev pravic več sto ali celo več tisoč osebam. Tudi zato na podlagi podatkov, ki jih dobimo iz javno dosto- pnih virov, na posameznih področjih odpiramo lastne pobude in širša vpraša- nja. V letu 2023 smo **na lastno pobudo odprli 36 pobud in 75 širših vprašanj**, ki jim je treba **prišteti še vse obiske krajev odvzema prostosti (te je izvedel državni preventivni mehanizem**) in še okoli 200 zadev s področja **delovanja Centra za človekove pravice in mednarodnega sodelovanja.**

Na podlagi vseh svojih dejavnosti v letu 2023, torej obravnavanja pobud, odpi- ranja širših vsebinskih vprašanj, delovanja različnih organizacijskih enot, obi- skov, priprave strokovnih analiz, študij in zaznavanj, **dajemo tokrat skupaj 86 novih priporočil** (kar sta dve več kot v letu 2022), od tega:

* 77 priporočil, ki pogosto tudi na sistemski ravni zadevajo posamezne segmente družbe ali družbo kot celoto in spoštovanje človekovih pravic v njej, in
* še dodatno 9 priporočil, ki predstavljajo stalne naloge različnih organov.

# Počasno uresničevanje Varuhovih priporočil

## V letnem poročilu tokrat posebej izpostavljamo dobrih 80 najbolj aktualnih preteklih priporočil, ki ostajajo bodisi neuresničena bodisi delno neuresni- čena, kar je manj kot v preteklih letih, kar kaže vendarle na pozitiven trend, vendar ponovno izpostavljam, da ključna priporočila in reforme še vedno ostajajo neuresničene. Pozdravljamo poročanje vlade v odzivnem poročilu glede stanja uresničevanja naših novih in aktualnih preteklih priporočil. Še

vedno opozarjamo na potrebo po večji usklajenosti odzivov na priporočila, ki se nanašajo na več resorjev. Doslednejše in hitrejše uresničevanje naših pri- poročil lahko pomembno prispeva k dvigu ravni spoštovanja človekovih pravic in temeljnih svoboščin v Sloveniji za vse in hkrati pripomore k večji kakovosti življenja posameznic in posameznikov. **Posebej izpostavljam, da lanskoletno priporočilo št. 1 (2022), s katerim smo predlagali, naj Vlada Republike Slove- nije vzpostavi posebno koordinacijo, ki bi obravnavala priporočila Varuha, ki se nanašajo na več vladnih resorjev, in naj glede teh priporočil pripravi eno- tno stališče in delovni načrt za njihovo uresničevanje, ni uresničeno, zato ga ponavljamo.**

1.1 UVOD

# Ranljive skupine in vsebinska področja

**Enakost pred zakonom in prepoved diskriminacije** ostaja eno bolj pestrih področij dela. Število obravnavanih zadev ostaja okrog 100, v smislu specifi e pa prav tako še vedno prevladujejo enake možnosti invalidov. Izmed skupno 51 obravnavanih pobud na področju je bilo utemeljenih 12, od tega 8 na področju invalidov, ena pa glede enakih možnosti glede na spolno identiteto ali usmer- jenost.

Glede pravic **LGBTIQ+** moram žal izpostaviti, da je bilo leto 2023 **najbolj zaznamovano z izrazi nasilja, zlasti na Paradi ponosa,** najprej v Ljubljani in nato še v Mariboru. To sem javno obsodil in pozval k temu, da se tovrstno na- silje sankcionira. Septembra sem se sestal tudi s predstavniki društev, aktivnih na področju LGBTIQ+.

Glede **enakih možnosti invalidov še vedno ni bila izpolnjena lastna zaveza MDDSZ, da bo ob prvi spremembi ZInvO določilo organ za vodenje in odlo- čanje v prekrškovnem postopku iz 34. člena ZInvO**. Kljub pojasnilom MDDSZ vztrajamo, da je pripravljavec sprememb Zakona o invalidskih organizacijah (ZInvO) s tem, ko ni določil vsaj 30-dnevnega roka za sodelovanje javnosti pri pripravi predpisa, tako v primeru prvega predloga ZInvO z 9. 10. 2023 (pri ka- terem je bil določen le sedemdnevni rok) in v primeru drugega predloga ZInvO z 22. 11. 2023 (v katerem je bil rok prekratek vsaj za 16 dni), kršil minimalna priporočila Resolucije o normativni dejavnosti, načela dobrega upravljanja in posegel v pravico do sodelovanja javnosti pri upravljanju javnih zadev iz 44. člena ustave. Spomniti namreč velja, da predloga ZInvO z 9. 10. in 22. 11. nista identična in se že iz tega razloga roka za sodelovanje sploh ne moreta sešte- vati, a tudi skupni rok je znašal manj kot 30 dni (le 21 dni).

**Razočaranje ostaja tudi v zvezi z nedostopnostjo Centra za socialno delo Sežana za invalide**, saj so prostori v drugem nadstropju stavbe in zato nedo- stopni za številne ljudi. **Ob preverjanju dejanskega stanja septembra 2023 smo ugotovili, da dostopnost CSD Sežana ni bila urejena in da so glede tega**

## tudi slabi izgledi za prihodnost. Po skoraj enem letu pretečenega časa za- radi drugih neodložljivih obveznosti, je bil odpovedan celo prvi sestanek z direktorico centra za socialno delo, namenjen‚ ureditvi zadeve. Če primer ne ponazarja nazorno impotentnosti države vsaj v nekem doglednem času ure- diti nekaj tako jasnega in obenem nujnega, kot je fizična dostopnost enega izmed konkretnih centrov za socialno delo za invalide, potem je najbrž nič ne. Zaskrbljujoče okoliščine je Varuh ugotavljal tudi v zvezi z zagotavlja- njem tolmačev za slovenski znakovni jezik.

1.1 UVOD

**Na področju invalidov pa lahko kot pozitiven premik, ki pa ne sme ostati osamljen, izpostavimo prilagoditev bankomatov za invalide.** Nova Ljubljan- ska Banka – NLB d.d. je v Ljubljani, na Trgu mladinskih delovnih brigad na- mreč postavila prvi bankomat, prilagojen za uporabo slepim in slabovidnim osebam in določila tudi 52 lokacij po celotni Sloveniji, kjer bodo prilagodili bankomate. Večina bankomatov sicer ostaja še vedno nedostopnih za invalide. Združenje bank Slovenije (ZBS) smo samoiniciativno zaprosili za stališča ve- zana predvsem na uporabo bankomatov za slepe in slabovidne osebe. **Pozd- ravljamo iniciativnost ZBS in njenih članic, da v prehodnih obdobjih ZDPSI in ZIMI pripravijo vse potrebno za implementacijo rešitev, ki bodo olajšale opravljanje bančnih storitev za invalide, tako pri obiskih bančnih posloval- nic in bankomatov kot tudi pri uporabi spletnih strani in aplikacij bank za opravljanje plačilnih in drugih storitev**. **Varuh je uspešno posredoval tudi glede označitve parkirnega mesta za invalide v Mestni občini Ljubljana.**

Spremljamo tudi uresničevanje Konvencije o pravicah invalidov. O**mogočanje fizičnega dostopa do objektov v javni rabi, dostopa do informacij, komu- nikacij in drugih storitev, ki so namenjene javnosti, tudi za invalide, je po- memben element zagotavljanja enakih možnosti invalidov**, zato smo glede tega odprli več širših vprašanj. **Zaskrbljeni smo, ker država kljub razpravam o tem še vedno ni vzpostavila neodvisnega telesa za spodbujanje, varovanje in spremljanje izvajanja Konvencije o pravicah invalidov, skladno z drugim odstavkom 33. člena te konvencije.**

Na področju **socialnega varstva** je Varuh v letu 2023 obravnaval skupaj **648 zadev**, od tega 227 pobud na področju, med katerimi je bilo 42 utemeljenih, kar pomeni **23,86 %. Še posebej odstotek utemeljenosti izstopa pri socialnih prejemkih, pomočeh in štipendijah (40,00 %) in v zvezi s socialnimi storit- vami (31,82 %). Izjemno zaskrbljujoče je, da je bilo na področju socialnega varstva od 12 novih priporočil v letu 2022 zaradi nestrinjanja zavrnjenih 5 priporočil, vsa pa se nanašajo na osebno asistenco.** Zato niti ne preseneča, da so v letu 2023 pri obravnavanih zadevah v zvezi s socialnimi storitvami po pogostosti izstopale zadeve, ki se nanašajo na **osebno asistenco. Ob obravna- vi nekaj primerljivih pobud smo pri Varuhu zavzeli stališče, da je v nasprotju z določbami Zakona o osebni asistenci (ZOA), kadar se izvede postopek po- novne ocene upravičenosti do osebne asistence, če niso predhodno zazna- ne/ugotovljene spremenjene potrebe uporabnika po vrstah in obsegu ur sto- ritev osebne asistence ali druge okoliščine, ki utemeljujejo ponovno oceno.**

## Ministrstvo za delo, družino, socialne zadeve in enake možnosti je načelno stališče sprejelo in zagotovilo, da bo na to opozorilo tudi vse koordinatorje invalidskega varstva. Glede predloga novega zakona o osebni asistenci (OA) smo izpostavili tudi potrebo, da se urejanje pravice do OA vključuje v sistem- sko ureditev različnih oblik skrbi, pomoči ali nege za vse osebe, ki nujno potrebujejo pomoč druge osebe. Teh v trenutni viziji socialne države žal ne vidimo. Nujno bi bilo sistemsko in celostno urediti različne oblike pomoči, ki so posamezniku na voljo, z različnimi možnostmi njihovih medsebojnih kombinacij, saj je le tako mogoče zagotavljati ustavno skladnost celotnega sistema in hkrati varovati posamične pravice.

1.1 UVOD

**Pri Varuhu smo na področju socialnega varstva v letu 2023 prejeli zaskr- bljujoče in bistveno povečano število pobud, iz katerih so razvidne različne oblike nasilja nad stanovalci domov za starejše.** Kot družba moramo vedno in povsod imeti ničelno toleranco do nasilja, žrtvam pa zagotoviti, da bi zmog- le o njem spregovoriti in poiskati varno okolje. **Ob tem je po mnenju Varuha treba vlagati tudi v zagotavljanje varnosti, usposabljanje in izobraževanje vseh, še posebej pa tistih poklicnih skupin, ki se pri svojem delu srečujejo s starejšimi. Ugotovitve iz odzivov vodstev naslovljenih domov za starejše na poizvedbe Varuha lahko strnemo v ugotovitev, da predstavlja ključen pro- blem pomanjkanje ustreznih kadrov.** Gre namreč za iskane kadre, ki so nujno potrebni za ustrezno skrb in nego najranljivejših skupin, zato si je treba priza- devati za urejeno delovno okolje, kar seveda pomeni tudi ustrezne pogoje dela in dostojno plačilo. Samo na ta način bo država uspela zajeziti ta **alarman- tni problem pomanjkanja kadra na področju socialnega in zdravstvenega varstva**. Ključno je, da se glede tega ukrepa nemudoma. Poleg navedenega akutnega problema Varuh poudarja, da je treba posebno pozornost nameniti tudi **celostnemu vzgojnemu vidiku** s poudarkom na vrednotah, kot so solidar- nost, empatija in čustvena zrelost.

**Na področju institucionalnega varstva in deinstitucionalizacije smo bili v le- tu 2023 aktivni, a smo si žal neuspešno prizadevali za nujne reforme obsto- ječega sistema. Pri Ministrstvu za solidarno prihodnost smo se** neuspešno trudili, da bi uporabnikom institucionalnega varstva, ne glede na starost, v primeru večdnevnih vnaprej napovedanih odsotnostih iz institucije zagotovi- li **sredstva za vsaj osnovno preživetje**. Nič bolj nismo bili slišani s svojimi opozorili na vse bolj **problematično nujnost zagotavljanja kapacitet za insti- tucionalno varstvo oseb, ki zaradi svojega zdravstvenega stanja ne morejo bivati doma,** glede česar dajemo letos novo priporočilo. **Poleg vseh drugih posledic je najočitnejša ta, da s tem posameznik zaseda za sistem mnogo dražjo zdravstveno storitev in še onemogoča, da bi zdravstveni sistem lahko obravnaval nekoga drugega, ki zdravstveno obravnavo dejansko potrebuje. Opozarjamo tudi na zahteven položaj in stiske, v katerih se znajdejo odrasli otroci in drugi, ki pomagajo starejšim bolnim staršem ter drugim sorodni- kom, posebej še v sedanjih okoliščinah, ko so tako prostorske kot kadrovske kapacitete za institucionalno varstvo in pomoč na domu omejene. Tudi ta vidik realnosti bi morala država ustrezno reševati.**

## Glede drugih vsebin s področja socialnega varstva pozdravljamo vse moč- nejša prizadevanja širše javnosti, različnih organizacij in institucij za digi- talno vključenost starejših, kritični pa smo glede zagotavljanja ustreznih pomoči osebam med 18. in 26. letom starosti.

1.1 UVOD

Področje **zdravstvenega varstva in zdravstvenega zavarovanja** je glede na število pobud eno od številčno najmočnejših področij. V letu 2023 je Varuh na področju zdravstvenega varstva in zdravstvenega zavarovanja obravnaval skupaj 448 zadev, od tega dobre tri četrtine zadev sodi na področje zdravstve- nega varstva, slaba četrtina pa na področje zdravstvenega zavarovanja. Od 90 rešenih pobud (med 127 obravnavanimi na področju) je bila utemeljena dobra petina pobud, tj. 20 (18 s področja zdravstvenega varstva in 2 s področja zdra- vstvenega zavarovanja). **Največja frustracija je, da vrsta vprašanj na področju zdravstvenega varstva ostaja že vrsto let neodgovorjenih.** To je še posebej težko razumeti, ko gre za ranljive skupine, kot so otroci, starejši in invalidi. Zavedamo se, da problematika ni nastala včeraj in tudi ne more biti rešena jutri, vendar pa ob vsaki priložnosti, in to že več let opozarjamo, jo je treba za- četi reševati danes. V okviru svojega dela sem se redno in pogosto srečal tudi z ministri ter različnimi predstavniki strokovne in laične javnosti s področja zdravstva.

**Že v prvih dneh leta 2023 se je s primerom dolge vrste čakajočih pred ZD Bežigrad pokazalo, da je v zdravstvenem sistemu nekaj hudo narobe. Zato Ministrstvu za zdravje dajemo novo priporočilo, naj uredi področje na na- čin, da ne bo prihajalo do nesprejemljivih razlik med ambulantami ter da bo pacient prišel do zdravnika in to takrat, ko ga bo potreboval. Poudar- jamo, da ne gre zgolj za pomanjkanje zdravnikov, temveč za kronično po- manjkanje vsega ostalega zdravstvenega osebja.** Težave, s katerimi se tudi pobudniki obračajo na Varuha, kažejo na **anomalije sistema, ki potrebujejo resen pristop**. Ena takšnih je problematika **dolgih čakalnih dob na področju psihološke in psihiatrične obravnave otrok, ki predstavljajo kršenje ustavno zagotovljenih pravic te ranljive skupine in mednarodnopravnih zavez, ki jih je sprejela Slovenija.** Varuh je seznanjen **z nespodobno dolgimi čakalnimi vrstami na urgencah**, nekateri pacienti so na obravnavo čakali tudi po 16 ur ali več. Nič bistveno novega ni glede reševanja nedopustnih **čakalnih dob na mnogih področjih zdravstva** in na področju **zobozdravstva**. Srečevali smo se tudi z nemalo primeri, ko so pacienti navajali **težave z napotnico ali naroča- njem na zdravstveno storitev.** Težave so zajemale izbris napotnic, težave pri vzpostavitvi stika z zdravstvenim izvajalcem, dolgotrajno čakanje na določitev datuma pregleda itd.

**Vse bolj akutna je tudi situacija s pacienti, ki so zaključili bolnišnično zdravljenje, nekateri so starejši, drugi po pridobljeni možganski poškodbi, ki še vedno potrebujejo nujno pobolnišnično zdravstveno oskrbo in nego.** O tem problemu smo že pisali, prvotna rešitev je bila **vzpostavitev tako ime- novanih »negovalnih bolnišnic«**. Te so bile črtane iz predloga zakona o dol- gotrajni oskrbi z obrazložitvijo, da se bo to področje drugače uredilo. **V letu**

## 2023 je Varuh obravnaval tudi težave odraslih oseb z avtizmom, ki se sre- čujejo s težavami pri diagnostiki. Pozdravljamo pripravljenost NIJZ glede izvajanja dodatnega usposabljanja strokovnjakov v CDZO in CDZOM glede avtizma in drugih spektroavtističnih motenj. Težave še vedno ostajajo na področju ureditve homeopatije. Ministrstvo za zdravje ureditev omenjenega področja vleče iz leta v leto.

1.1 UVOD

Samoiniciativno smo se seznanili tudi s predlogom besedila **Zakona o pomoči pri prostovoljnem končanju življenja**, saj je v njem brez predhodnega posve- tovanja zapisano, da naj bi nadzor v zvezi s postopki pomoči pri prostovoljnem končanju življenja opravljal Varuh. **Opozarjam, da Varuh ni strokovno-zdra- vstvena institucija, da bi lahko opravljala nadzor, kot so si to zamislili pre- dlagatelji zakona. Enako sporno je, da v nobeni drugi državi tovrstnih po- stopkov ne opravljajo varuhi človekovih pravic ali njemu sorodne institucije. To opravljajo nadzorni organi ali komisije, ki so posebej določeni in sesta- vljeni iz strokovnjakov, predvsem s področja zdravstva. Ob tehtanju vpra- šanj na omenjeno temo, ki odpira vrsto etičnih in pravnih vprašanj, je nujno potrebno, da se hkrati ustrezno uredi dostopnost in učinkovitost paliativne oskrbe na nacionalni ravni, na kar je Varuh v preteklosti že večkrat opozoril.**

Varuh je v letu 2023 na področju zdravstvenega varstva obravnaval tudi dve šir- ši vprašanji v povezavi s porodnišnicami, in sicer **način obveščanja patronaž- nih služb po odpustu porodnice iz porodnišnice in razpolaganje porodnic s placento. Zaradi ugotovljene kršitve načela enakega varstva pravic skladno z 22. členom ustave, je Varuh Ministrstvu za zdravje priporočil, da se poenoti praksa obveščanja patronažnih služb, pri čemer pa naj se breme odgovor- nosti obveščanja ne prenaša na porodnice.**

Na področju **invalidskega in pokojninskega zavarovanja** smo v letu 2023 obravnavali približno enako število zadev kot leto prej (okoli 175), med reše- nimi 48 pobudami pa je bilo 12 utemeljenih (kar je 25 %). **Skrb vzbujajoče je, da je že vsaka četrta pobuda, ki jo obravnava Varuh na tem področju, utemeljena.** Razlogov za to je po našem mnenju več, veliko pa se lahko pri- piše predvsem **neizpolnjenim zavezam Zavoda za pokojninsko in invalidsko zavarovanje Slovenije (ZPIZ) na področju doslednega uresničevanja določb Zakona o splošnem upravnem postopku pri odločanju o pravicah iz pokoj- ninskega in invalidskega zavarovanja ter nedoslednem spoštovanju načela dobrega upravljanja.** Pravice, ki izvirajo iz pokojninskega in invalidskega za- varovanja, so odraz načela solidarnosti in večinoma trajnejše narave. Svoje pa k temu prispevata tudi strah in negotovost pred prihodnostjo in neznano, **že dalj časa napovedano ter neuresničeno reformo pokojninskega in invalid- skega zavarovanja. Glavne ugotovitve Varuha je mogoče strniti** v nespošto- vanje rokov odločanja o pravicah iz pokojninskega in invalidskega zavarovanja oziroma dolgotrajnost postopkov, nizke pokojnine, nerazumljivost dokumen- tov in nezadostno obrazloženost upravnih aktov, neustrezno in s Konvencijo o pravicah invalidov neusklajeno definicijo invalidnosti, neusklajenost posame- znih predpisov na področju invalidskega zavarovanja, težav pri zaposlovanju in

vključevanju invalidov v družbo, neenotnost posameznih organov (izvedenskih in drugih), ki podajajo mnenja **(odločajo!)** o invalidnosti, »sporno« naravo iz- vedenskih organov glede ugotavljanja invalidnosti ter tudi v drugih postopkih iz pokojninskega in invalidskega zavarovanja. Obravnavali smo na primer več primerov, ko je posameznik prejel odločbo ZPIZ, da je zmožen za delo, ZRSZ pa je istemu posamezniku izdalo odločbo, da je nezaposljiv, torej nezmožen za delo. Glede na obravnavane pobude in ugotovljeno neskladnost zakonodaje **vladi priporočamo, da v vseh predpisih poenoti in uskladi definicijo invali- dnosti s Konvencijo o pravicah invalidov ter tako poskrbi za usklajenost not- ranje zakonodaje s to konvencijo in z ustavo. Ministrstvu za delo, družino, socialne zadeve in enake možnosti pa priporočamo, naj prenovi sistem ugo- tavljanja invalidnosti in uvede le en organ za ugotavljanje invalidnosti ter da naj skupaj z Ministrstvom za zdravje spremeni določila javnih predpisov, ki postavljajo osebe z motnjami v duševnem zdravju v manj ugoden položaj kot druge invalide s primerljivimi omejitvami.**

1.1 UVOD

Pravice in položaj **starejših** smo obravnavali na različnih vsebinskih področjih, kot so socialno varstvo, zdravstveno varstvo in invalidsko in pokojninsko zava- rovanje, pa tudi v okviru omejevanja osebne svobode in državnega preventiv- nega mehanizma. Gre za izjemno pomembno vprašanje sodobne družbe, pri katerem je nujno čim prej najti konkretne dolgoročne rešitve. Opozarjamo tudi na ničelno toleranco do nasilja v družbi, vključno nad starejšimi. Ob obravna- vanju pobud ugotavljamo, da so starejši **še vedno velikokrat žrtve birokra- tiziranih in (pre)zapletenih postopkov. Aktivnosti za zagotavljanje skrbi za starejše je po mnenju Varuha treba uvrstiti visoko na prioritetne sezname vseh pristojnih institucij.** Na posvetu v Državnem zboru RS o položaju starej- ših in upokojencev sem na primer opozoril na problematike, kot so dolgotraj- na oskrba, digitalizacija, vse večja nestrpnost, ekonomski položaj starejših, naraščajoča revščina in dostopnost zdravstvenih storitev. Ves čas opozarjam tudi na pomen medgeneracijskega razumevanja in sodelovanja, ki sta z vidika prihodnosti družbe ključna za trajnostni razvoj in napredek. **Tudi v letu 2023 smo obravnavali vprašanje digitalnega opismenjevanja starejših in ponov- no opozorili, da je nujno zagotavljati možnost izbire glede uporabe tehno- logij in da je nujno, da lahko do enakih storitev dostopamo tudi po telefonu in osebno.** To še posebej velja za dostopnost do zdravnikov, kjer so telefonske linije pogosto nedosegljive, zapleteni ali nedelujoči portali in spletne strani pa tudi pri veščih uporabe tehnologij večkrat povzročijo stisko.

Glede pravic **žensk** v letu 2023 nismo obravnavali veliko pobud, smo pa še naprej spremljali to področje. **Spremljali smo sprejemanje Resolucije o naci- onalnem programu za enake možnosti žensk in moških 2023–2030 in pozd- ravljamo njen sprejem septembra 2023.** Mednarodnim partnerjem poročamo tudi o **zaskrbljujočih številkah glede pojavnosti femicida** v Sloveniji. Prav ta- ko zaznavamo stiske žensk, na katere pade velik delež skrbi ne le za otroke, ampak tudi za obolele ali ostarele starše in sorodnike. Temu področju velja nameniti več pozornosti v prihodnjih letih, saj je v veliki meri družbeno spre-

gledan problem. Nasilje nad ženskami in v družini ostaja problem v družbi, še vedno je na voljo premalo ukrepov in varnih hiš. Gre za kaznivo dejanje, ki ne sme biti zgolj opazovano. Tudi na področju zaposlovanja **kljub velikemu napredku, ki je bil dosežen v zadnjih desetletjih, še vedno obstajajo razlike med spoloma.**

1.1 UVOD

Na področju **otrok** smo leta 2023 obravnavali 489 zadev, od tega 255 pobud na področju, na katerem je bilo od skupaj 172 zaključenih 14 utemeljenih pobud. Največkrat smo ugotovili kršitev pravic otrok s posebnimi potrebami. Proble- matično ostaja tudi zagotavljanje stikov otrok s starši v primeru ločenih staršev in področje preživnin, otroških dodatkov in upravljanja otrokovega premože- nja. Ob tem pa smo se z vprašanji otrokovih pravic ukvarjali tudi še v okviru **Zagovorništva otrok** (203 pobud), pa tudi v okviru drugih področij in ranljivih skupin, pri katerih je še posebej zaskrbljujoča intersekcijska diskriminacija. **V zvezi s položajem otrok ostaja neuresničenih ali delno uresničenih več kot 15 naših priporočil, glede na aktualnost tematike pa dajemo tudi še 10 novih priporočil in opozarjamo na tri stalne naloge organov.**

Tudi v letu 2023 smo **opozarjali, da so dolgotrajni sodni postopki težava, ki ima na otroke in njihov razvoj še bistveno bolj negativen vpliv, kot ga imajo dolgotrajni postopki na stranke že nasploh. V postopkih, ki se nanašajo na odločanje o otroku in njegovih pravicah, se kot kritični dejavnik kaže po- manjkanje sodnih izvedencev, predvsem kliničnih psihologov in pedopsi- hiatrov.** Stanje na tem področju se v bistvenem žal ne izboljšuje. Redno smo opozarjali tudi, **da imajo državni organi pozitivno dolžnost varovati otrokove pravice in koristi. Slovenija se v mednarodnem okolju postavlja na zemlje- vid držav z dobro zaščito na področju otrokovih pravic.** Obiskali smo številne osnovne in srednje šole oz. gimnazije, bodisi v okviru tehniških dni bodisi v okviru konkretnega predmeta, npr. v okviru predmeta državljanska vzgoja, s tem pa želimo otroke ozaveščati o pomenu človekovih pravic zanje in druž- bo kot celoto. **Razočarani smo bili, da v predlogu novele Zakona o šolstvu priporočila iz Otroškega parlamenta nikjer niso bila niti obravnavana niti omenjena.** Opozorili smo tudi, da je treba pri izvajanju vadbenih dejavnosti Slovenske vojske (primer vadbišča Poček in občine Postojna) upoštevati pot- rebe okoliškega prebivalstva vključno s potrebami šolajočih se otrok, ob tem pa tudi ustrezne razmere za izvajanje njihovega pouka. **Hrup lahko negativno vpliva na učenje, jezikovne sposobnosti, motivacijo in koncentracijo ter ta- ko vpliva na spomin in uspešnost izvajanja bolj ali manj zahtevnih nalog, povzroča lahko tudi razdražljivost in motnje vedenja.** Opozorili smo tudi na pomen zdrave prehrane otrok v šolah in vrtcih, saj smo glede tega obravnavali več primerov.

## Glede otrok s posebnimi potrebami opozarjamo, da je takojšnje odzivanje na zaznane težave na področju celostne zgodnje obravnave predšolskih otrok s posebnimi potrebami nujno za ustrezno varovanje njihovih pravic. Pozdravljamo odločitev Ministrstva za vzgojo in izobraževanje, da se ak- tivno posveča sistemskim spremembam, ki bodo izboljšale možnosti za

**vključevanje otrok s posebnimi potrebami v glasbene šole.** Osebam, ki ima- jo določene primanjkljaje, ovire oziroma motnje, je po našem mnenju treba omogočiti opravljanje mature s prilagoditvami. V nasprotnem lahko pride do posegov v pravice, ki jih ščitijo Konvencija o pravicah invalidov in tudi 4. člen ZMat ter 11. člen ZIMI. Obravnavali smo primer glede primerljivega koriščenja pravic. Če se eden od učencev zaradi zdravstvenih težav ne bi mogel udeležiti šole v naravi zgolj zaradi nejasnosti, kako bo financi ana nujna prisotnost do- datnega spremljevalca otroka, so otroku kršene ustavne pravice. **Ministrstvu za vzgojo in izobraževanje zato priporočamo, naj se vsem otrokom, ki imajo zdravstvene težave in ki se zaradi dejstva, da jim ne bi bilo treba zagotoviti spremljevalca, ne bi mogli udeležiti šole v naravi, pa bi si to želeli, spremlje- valec ustrezno zagotovi.**

1.1 UVOD

## Zelo pomembna tema, ki je bila v preteklem letu ponovno v ospredju, je duševno zdravje otrok in mladostnikov. Pogoj za dobro zdravje otrok je na- mreč njihovo dobro duševno zdravje. Ob tem tako kot že več let tudi sedaj izpostavljamo kritično pomanjkanje pedopsihiatrov, kliničnih psihologov in drugih strokovnjakov, dalje pa opozarjamo tudi na dejstvo, da skrb za otro- ke s posebnimi potrebami še vedno ni urejena sistemsko, temveč je odvisna od ozaveščenosti posameznikov in od njihovih individualnih prizadevanj. Vse to neposredno vpliva na dolgotrajnost sodnih postopkov, ki zadevajo otroke in mladostnike, to pa je povsem nesprejemljivo.

Na področju **družbenih dejavnosti** glavnina zadev prihaja s področja šolstva, vključno z visokim šolstvom (kar 99 od 109 zadev), štiri pobude pa so bile ute- meljene. Ob obravnavi zadeve glede pravice do subvencioniranega bivanja za študente invalide smo MVZI pozvali, naj preoblikuje 17. člen Pravilnika o sub- vencioniranju bivanja študentov na način, da bo razumljivejši in bo upošteval posebne potrebe študentov invalidov (npr. dodatne točke za dodelitev samske sobe ob predložitvi potrdila zdravnika specialista) in da bo veljal že v študij- skem letu 2024/2025. Glede napovedane reforme šolskega sistema **ocenjuje- mo, da so učni načrti za osnovne in srednje šole preobsežni in od učencev in dijakov zahtevajo preveč faktografskega učenja podrobnosti, preveč različ- nih vsebin, ki so dandanes na spletu dosegljive z enim klikom. Potreben je temeljit razmislek o krčenju učnih načrtov, da se na ta način naredi prostor za vpeljavo vsebin iz publikacije o skupnih ciljih in njihovem umeščanju v kataloge znanj iz leta 2023. Potreben je tudi konkreten premik v manj sta- tično in bolj v gibanje usmerjeno izobraževanje. Potreben je tudi dialog s fa- kultetami, ki izobražujejo učitelje, da bi jih te usposobile za ta znanja.** Si pa Varuh v okviru omenjene prenove šolstva želi tudi ustrezno rešitev **prostorske preobremenjenosti osnovnih šol s prilagojenim programom**. Varuh je bil na- mreč obveščen o velikih težavah s prezasedenostjo, ki jih imajo Center Janeza Levca Ljubljana (CJV), OŠ Helene Puhar Kranj in še nekatere druge. **Pri Varuhu se zavzemamo za uvedbo vključujočega izobraževanja, ki kot pravica izhaja tudi iz 24. člena Konvencije o pravicah invalidov, v Sloveniji pa smo še zelo daleč od tega.**

**Na področju športa** sem se v letu 2023 srečal z varuhom športnikovih pra- vic, s predstavniki Sindikata športnikov Slovenije in predsednikom slovenske- ga olimpijskega komiteja. Izmenjali smo mnenja o zaznanih kršitvah pravic v športu, razmerah in pogojih dela ter odnosu v določenih panogah. Nujna je odprava neenakosti in diskriminacije glede na spol, panogo itd., ne le v smislu dostopa do športne infrastrukture, kar je v praksi pogost problem, temveč v širšem pomenu besede.

1.1 UVOD

Na področju **reguliranih dejavnosti** smo v letu 2023 obravnavali 156 zadev, od katerih so bile le tri utemeljene, in sicer po ena s področja komunalnega go- spodarstva, prometa in koncesije. Večina pobud se je sicer nanašala na podro- čje **komunalnega gospodarstva, sledi področje prometa**. Na videz minorne težave pri **koriščenju javnih služb** (npr. pri odvozu odpadkov) lahko predvsem v primerih starejših občanov predstavljajo skorajda nepremostljivo oviro, od- zivnost pristojnih služb pa je večkrat slaba. Eden takih primerov je npr., **ko je Varuh s pomočjo CSD in v komunikaciji z drugimi deležniki odpravil glavno oviro za ponoven priklop pobudnika na električno omrežje.** Več pobudnikov se je na nas obrnilo tudi v zvezi z **draginjo na področju energentov.**

**Na področju prometa pa smo dali novo priporočilo, da naj Ministrstvo za infrastrukturo skupaj z DRSI preuči možnosti povečanja kadrovskih kapa- citet, s katerimi bi lahko okrepili strokovne službe na področju vzdrževanja državnih cest, s ciljem, da bodo pravočasno sprejeti vsi zahtevani ukrepi, ki izhajajo iz določb zakona o cestah (ZCes-2). Še vedno vztrajamo, da je nujno, da vlada in državni zbor čim prej pripravita in sprejmeta potrebne predpise, ki bodo omogočili uresničevanje pravice do pitne vode, zapisane v ustavi.** Skrb vzbujajoče je, da je osnutek Zakona o gospodarskih javnih službah varstva okolja (ZGJSVO) od septembra 2023 v medresorskem usklajevanju, ob tem pa opozarjamo tudi na nadaljevanje pomanjkljivega zagotavljanja učinko- vitega sodelovanja javnosti pri pripravi predpisov, še posebej s področja okolja.

Na področju **okolja in prostora** se je v letu 2023 na Varuha obrnilo znatno več pobudnikov kot leto prej. Obravnavali smo 213 zadev – med 80 pobudami na področju smo jih rešili 39, utemeljenih pa je bilo 6 pobud, kar je dobrih 15 %. **Zagotovo bi na splošno lahko povzel, da je na tem področju izrazito slaba komunikacija pristojnih s (potencialno prizadetimi) prebivalci. V Sloveniji imamo na eni strani hiperregulacijo in na drugi manko zakonodajnega okvi- ra, saj se sooča z neobstojem jasnih pravil, neusklajenostjo posameznih prepletajočih se področij okolja in prostora ter predolgimi postopki odlo- čanja. Hkrati je problematična tudi neučinkovitost nadzora oziroma po- manjkljivost ureditve monitoringov. Tudi lani sem večkrat javno opozoril, da pripravljanje predpisov s področja okolja in prostora še vedno velikokrat ni skladno s pravico javnosti do sodelovanja pri sprejemanju okoljskih pred- pisov, s tem pa se odmika dosledno upoštevanje zakonov in mednarodnih aktov, med njimi Aarhuške konvencije.**

## Po vsebini v več primerih izstopa problematika hrupa, ki ji gre pripisati tudi nespoštovanje ustavne odločbe. Srečali smo se še s težavami in konfli ti pri umeščanju vetrnih elektrarn (na Pohorju) in objektov daljšega obstoja (re- ciklažnega centra Kemis d.d., umeščenega na območje občine Vrhnika, ob- močje nasadov hmelja v Mestni občini Slovenj Gradec in drugi objekti, npr. asfaltne baze) v prostor. Tudi ustavno sodišče je s sklepom št. U-I-203/23-7 s 23. 11. 2023 do končne odločitve zadržalo izvrševanje relevantnega 146. člena Gradbenega zakona (GZ-1), na podlagi katerega lahko tovrstni objekti pridobijo t. i. dovoljenje za objekt daljšega obstoja in s tem opozorilo na nevarnost za okolje in prostor, kjer lahko na podlagi izvajanja nepremišlje- nih zakonodajnih rešitev nastane nepopravljiva škoda. Opozarjamo, da ne- dorečenost odgovornosti med zakonodajalcem in izvrševalcem zakona na koncu plačajo le okolje in posamezniki, ki v njem bivajo. Ukvarjali smo se tudi s problematiko zagotavljanja kakovosti zraka zaradi vpliva malih ku- rilnih naprav in z različnimi vprašanji v povezavi z vodo. Skozi lanskoletne pobude ponovno zaznavamo problematiko pravnega varstva posameznikov v konkretnih postopkih in zagotavljanja pravice javnosti pri upravljanju jav- nih zadev.

1.1 UVOD

Glede **drugih upravnih zadev** število obravnavanih zadev ne odstopa bistveno od preteklih let. Med 232 zadevami je bilo obravnavanih pobud na področju 66, od njih 38 rešenih in od tega utemeljenih 11. Večinoma gre za dolgotrajnost odločanja v posamičnih zadevah. V letu 2023 smo pričeli z obravnavo širšega vprašanja **neusklajenosti normativne ureditve na področjih varstva voda in kmetijskih zemljišč.** Ponovno ugotavljamo, da se **problematika neučinkovi- tosti inšpekcijskih postopkov pod nekdanjo pristojnostjo IRSOP, sedaj IR- SOE, ne rešuje zadovoljivo.** Med posebnimi upravnimi postopki se je največ pobud nanašalo na davčne zadeve, pri katerih je še vedno problematično dol- gotrajno reševanje pritožb na Ministrstvu za finan e. Srečali pa smo se tudi **z neodzivnostjo občin pri izdaji mnenj v zvezi z odmero nadomestila za upo- rabo stavbnega zemljišča in tozadevnimi pritožbami,** kar je povzročilo za- mik pri odločanju davčnega organa kot tudi razumljivo slabo voljo pobudnikov. **Varuh glede na konkretno pobudo FURS priporoča, da preveri doslednost in pravilnost izpolnjevanja pojasnilne dolžnosti – z zavedanjem, da gre pri prejemnikih pokojnin za starejše osebe, ki večinoma ne dostopajo do infor- macij na spletnih straneh, ampak se praviloma opirajo zgolj na pojasnila oziroma na pomoč, ki jo prejmejo neposredno od zaposlenih na finančnem uradu.**

Na **stanovanjskem področju** je bilo v letu 2023 v primerjavi z letom prej obrav- navanih za dobro petino več zadev – skupaj 135, čeprav v nobenem primeru ni bilo ugotovljeno, da bi bila pobuda utemeljena. **Največ pobudnikov se je na Varuha obrnilo zaradi nezadovoljstva z bivalnimi razmerami v najem- niških in neprofitnih stanovanjih.** Podana so bila predvsem pojasnila glede pravnih možnosti. Žal pa se je zopet izkazalo, da sta **sedanji položaj in pri- hodnost mladih (družin)** – ob dejstvu, da so jim primerna tržna stanovanja,

tako za najem kot nakup, dosegljiva bolj kot ne izjemoma – zaskrbljujoča, **ne- ustreznost vodenja dejavne politike pri reševanju stanovanjskega vprašanja prebivalcev Republike Slovenije pa žal niti ni več vprašljiva.** V želji, da se začrta celostna ureditev stanovanjskega področja, smo odprli še eno izjemno pomembno vprašanje, saj smo zaznali in že pozvali, da se odpravi **sistemska neurejenost področja oskrbovanih stanovanj, zato predlagamo, naj Ministr- stvo za solidarno prihodnost pristopi k celoviti prenovi zakonodaje v zvezi s tem.** Pobudniki, med katerimi so bili tako najemniki oskrbovanih stanovanj kot tudi potencialni najemniki oskrbovanih stanovanj, so očitali predvsem **nejas- ne pogoje za najem oskrbovanega stanovanja ter nezagotavljanje oskrbe in nege v oskrbovanih stanovanjih**, kot to določa 9. člen Pravilnika o standardih in normativih socialnovarstvenih storitev. Opozarjamo tudi na **neenakopraven položaj najemnikov**, ki živijo sami in nimajo potomcev ali sorodnikov, ki bi lahko vstopili v najemno pogodbo kot solidarni poroki, v primerjavi z najemni- ki, ki imajo možnost pridobiti poroka. Na področju stanovanjskih zadev ponav- ljamo lanskoletno priporočilo, **naj vlada z namenom zagotavljanja dostop- nosti grajenih objektov za vse zagotovi sredstva za sofinanci anje izgradnje dvigal tudi v večnadstropnih zgradbah oziroma objektih v zasebni lasti, ki imajo manj kot pet nadstropij – za to naj zagotovi tudi pravne podlage in sredstva za subvencije po zgledu (!) subvencij za energetsko sanacijo stavb.**

1.1 UVOD

Glede položaja **zaposlenih in brezposelnih** je treba izpostaviti, da smo obrav- navali primerljivo število zadev kot leto prej. Obravnavanih je bilo 183 oziroma 20 zadev, vendar so bile utemeljene le štiri pobude s področja delovnih razmer in nobena s področja brezposelnih. Upoštevajoč zakonske omejitve glede pri- stojnosti Varuha na tem področju in v razmerju do neoblastnih subjektov (na primer zasebnih delodajalcev), smo pobudnikom lahko **pomagali predvsem z različnimi nasveti in napotki, kam naj se obrnejo s težavo, s katero se so- očajo**. Smo pa v okviru pobud o razmerah v domovih za starejše obravnava- li tudi pobude, ki so opozarjale na neustrezne delovne pogoje za zaposlene, npr. primer mobinga, neustrezno urejen delovni čas, nasilje nad zaposleni- mi, neustrezno plačilo, preobremenjenost in frustracije zaposlenih ter s tem v zvezi prezahtevne delovne razmere in kadrovska stiska. **Varuh pripoznava pomen prizadevanj za skrb za zaposlene, zato izpostavljam, da si mora vla- da prizadevati za ustrezno pravno ureditev področja, posebej glede proble- matike plačnih nesorazmerij. Na potrebo po ustrezni novelaciji Zakona o sistemu plač v javnem sektorju Varuh sicer opozarja že od leta 2018, ko smo na pristojno ministrstvo naslovili priporočilo št. 51 (2018), v katerem smo MJU predlagali prednostno obravnavo sprememb Zakona o sistemu plač v javnem sektorju. Priporočilo ocenjujemo kot nerealizirano. Glede na aktu- alnost in akutnost problematike dajemo novo razširjeno priporočilo, opo- zarjamo, da je posebno pozornost treba nameniti najnižje plačanim usluž- bencem v javni upravi in prihajajočim kadrom na področjih, na katerih kadra akutno primanjkuje.**

Glede **svobode izražanja** je na vseh specifičnih podpodročjih število obrav- navanih zadev v letu 2023 upadlo – med skupaj 57 obravnavanimi zadevami, od katerih je bilo pobud na področju 13, je bila le ena utemeljena. Zadeve vsebinsko ostajajo zelo raznovrstne, največkrat pa pogojene z aktualnim do- gajanjem oziroma temami na javnem, še zlasti političnem parketu – od spola, splava, vere pa vse do vojne v Ukrajini. Prejeli smo **prijavo sovražnega govora zoper Jude na platformi X**, ki ga je prijavitelj zaznaval pri določenih poimen- sko navedenih uporabnikih navedene spletne platforme**. Obsojam vsakršni sovražni govor. Pri Varuhu smo že pred pol desetletja na Ministrstvo za kul- turo naslovili priporočilo, naj v okviru svojih pristojnosti naredi vse, da bi se glede uresničevanja norm po prepovedi širjenja sovraštva v medijih (8. člen ZMed) določili način varovanja javnega interesa, ukrepi za odpravo nepra- vilnosti in sankcije za medije, ki dopuščajo objavljanje sovražnega govora. Ne samo, da to Varuhovo priporočilo še ni bilo realizirano, pač pa tudi še v predlogu Zakona o medijih (ZMed-1) s 13. 12. 2023 ni nikjer niti omenjeno niti ni tudi sicer razbrati vsebin, relevantnih z vidika implementacije tega priporočila.** Takšen pristop MK je zaskrbljujoč, dodatno tudi zato, ker je prav tako že sam zakonodajalec priporočil »vsem institucijam in funkcionarjem na vseh ravneh, da upoštevajo priporočila Varuha človekovih pravic Republike Slovenije, zapisana v Štiriindvajsetem rednem letnem poročilu Varuha člove- kovih pravic Republike Slovenije za leto 2018«. **Vsekakor še vedno štejemo, da je bilo ministrstvu že dovolj jasno sporočeno, v katerih vidikih bi bile pot- rebne spremembe obstoječe zakonodaje. Opozarjamo tudi, da objavljanje lažnih novic manjša zaupanje javnosti v medijsko poročanje, pri čemer so verodostojni mediji med bistvenimi akterji demokratične družbe. Prav tako obsoja vsakršne napade na novinarje in njihovo poročanje.**

1.1 UVOD

Na področju **svobode vesti in verskih skupnosti** smo v letu 2023 obravnavali izjemno malo zadev (3), od tega le eno pobudo na področju, ki pa ni bila ute- meljena. V konkretni pobudi pa smo poudarili, da **verske skupnosti ne sodijo v kategorijo subjektov, katerih ravnanja Varuh lahko obravnava**, saj ne gre za državne organe, organe lokalne samouprave ali nosilce javnih pooblastil. Že ustava v 7. členu sicer določa, da so država in verske skupnosti ločene ter da je delovanje verskih skupnosti svobodno.

Na vsebinsko zelo širokem področju **varstva dostojanstva, osebnostnih pra- vic ter varnosti in zasebnosti** med obravnavanimi zadevami daleč najbolj pre- dnjači varstvo osebnih podatkov in drugih vidikov zasebnosti. Vendar je bilo med skupaj 147 obravnavanimi zadevami in od tega 35 pobudami na področju, od katerih je bilo 10 utemeljenih, največ utemeljenih pobud (kar 6) na podro- čju preprečevanja, zatiranja in kaznovanja trgovine z ljudmi.

Pri Varuhu že več let samoiniciativno namenjamo posebno pozornost **proble- matiki trgovine z ljudmi. Več naših priporočil s tega področja ostaja neure- sničenih, pozdravljamo pa, da je vendarle prišlo do spremembe Zakona o odškodnini žrtvam kaznivih dejanj tako, da zdaj več ne razlikuje med drža-**

**vljani Slovenije in EU in tretjih držav. Vendar realizacija tega priporočila po našem mnenju še ne pomeni odprave vseh ovir na področju odškodnin za žrtve trgovine z ljudmi, na kar opozarja tudi Skupina strokovnjakov za ukre- panje proti trgovini z ljudmi v okviru Sveta Evrope (GRETA),** Od leta 2020 tudi predlagamo, da oblasti ustanovijo državno poročevalsko telo za boj proti trgo- vini z ljudmi znotraj institucije Varuha in zanj zagotovijo osebje ter oddelčne in finančne vire. Ta rešitev je bila vključena v predlog Zakona o varuhu človekovih pravic, ki je bil v javni razpravi čez poletje 2023, vendar do njegovega sprejema še ni prišlo.

1.1 UVOD

Na področju **zbiranja in združevanja ter sodelovanja pri upravljanju jav- nih zadev** smo obravnavali 18 zadev, od tega 9 pobud na področju, vendar nismo zaznali kršitev, kar ob odsotnosti volilnega oziroma referendumskega dogajanja v letu 2023 ne preseneča. **Obravnavali smo uresničevanje volilne pravice glede na število volišč, saj naj bi po letu 2011 v nekaterih volilnih okrajih (Jesenice, Idrija in Šmarje pri Jelšah) prišlo do vidnega zmanjševa- nja števila volišč.** V izpostavljenem desetletnem obdobju, ko naj bi prišlo do zmanjševanja števila volišč, pa se na Varuha ni obrnil nihče, ki bi zatrjeval, da mu je zaradi ukinjanja ali združevanja volišč oteženo ali celo onemogočeno glasovanje na volitvah. Skladno z veljavno ureditvijo imajo okrajne volilne ko- misije oziroma občinske volilne komisije pristojnost določitve volišč. Veljavna ureditev ne določa nobenih posebnih pogojev in meril za določitev volišč, ki bi vplivala na **število volišč. Ugotavljamo, da v nobenem od Končnih poro- čil Misije OVSE/ODIHR za ocenjevanje volitev (leta 2011, 2017, 2018 ali 2022) ne zaznava težav glede morebiti (pre)majhnega števila volišč ali (pre)velike oddaljenosti volišč od bivališč volivcev.** Izpostavljen pa je pomen dostopnosti volišč za invalide. OVSE/ODIHR tudi **nima jasno določene največje še spre- jemljive oddaljenosti volišča od bivališča volivca**. Agencija EU za temeljne pravice (FRA) pa povzema opozorila (slovenskih) invalidskih organizacij, da je **nesprejemljivo, kadar je razdalja med voliščem in prebivališčem volivca 10 ali več kilometrov**.

Na področju **omejitve osebne svobode** smo v letu 2023 obravnavali 293 zadev, kar je slabo petino manj kot leto prej. Je bilo pa med 78 obravnavanimi pobu- dami 13 utemeljenih, največ s strani pritožb zapornikov in pripornikov. Varuh šteje za nujno, da se **okrepi osnovno in nadaljnje usposabljanje za zaposle- ne v zaporskem sistemu**, **zato je tudi v postopku priprave novele Zakona o izvrševanju kazenskih sankcij (ZIKS-1) pozdravil odločitev za ustanovitev penološke akademije**, ki bo skrbela za strokovno izobraževanje, izpopolnje- vanje in usposabljanje za zaposlene v zaporskem sistemu, v njej pa bo deloval tudi raziskovalni center ter vse predlagane spremembe in dopolnitve v smeri izboljšanja položaja pravosodnih policistov in drugih zaposlenih v zaporskem sistemu, vključno s predlagano dopolnitvijo zakona s pravno podlago za ure- ditev nudenja strokovne psihološke pomoči in podpore zavodskim delavcem in tudi njihovim ožjim družinskim članom. **Varuh mora tudi tokrat ugotoviti, da ostaja ena izmed glavnih težav na področju izvrševanja kazenskih sankcij**

**prezasedenost zavodov za prestajanje kazni zapora (ZPKZ).** Na velik porast stopnje zaprtih oseb (zlasti po ukinitvi protikoronskih ukrepov) je opozoril tudi Svet Evrope v poročilu o stanju v zaporih v 46 državah članicah za leto 2022. **Povprečna stopnja zaprtih oseb je v obdobju od januarja 2021 do januarja 2022 v naši državi narastla kar za 23 odstotkov**. **Prezasedenost ZPKZ pa se je v letu 2023 še povečala. Skrajen in nedopusten primer je ZPKZ Ljubljana, kjer smo 10. 1. 2024 zabeležili 209-odstotno zasedenost.** Težave prezasede- nosti pa podvaja tudi **pomanjkanje pravosodnih policistov, ki postaja že kri- tično.** Zavodi so bili tako zaradi prezasedenosti in pomanjkanja pravosodnih policistov primorani v letu 2023 odpovedati spremstva na sodišča in zdravstve- ne ustanove zunaj zavoda v kar **1416 primerih**. Odpovedi spremstev vplivajo na podaljšanje sodnih postopkov oziroma kršenje pravice do sojenja v razumnem roku in pravice do zagotavljanja zdravstvene oskrbe. **Pri Varuhu zato stanje v naših ZPKZ ocenjujemo kot skrb vzbujajoče. Pogrešamo tudi ukrepe v smeri večje oziroma dodatne uporabe alternativnih ukrepov, ki bi lahko nadomes- tili izvrševanje pripora in kazni zapora**.

1.1 UVOD

Dodatno težavo predstavlja tudi **velik delež tujcev v naših ZPKZ, ki skokovito narašča.** Zaradi jezikovih ovir je delo z njimi še posebej zahtevno, težavno je tudi njihovo sobivanje z ostalimi zaprtimi osebami. **Razumljiva komunikacija z zaprtimi osebami je odločilnega pomena za učinkovito uveljavljanje pra- vic, ki gredo zaprtim osebam**, zato je Varuh URSIKS že **priporočil, da preuči možnosti za organizacijo tečajev oziroma učenja slovenskega ali drugega svetovnega jezika v ZPKZ** (tudi) za pripornike, ki slovenščine ne razumejo.

V zvezi s **položajem oseb v forenzični enoti psihiatrije** opozarjamo na **še ved- no nerešeno vprašanje priprave in objave seznama izvajalcev varnostnega ukrepa obveznega psihiatričnega zdravljenja na prostosti za območje celot- ne države,** in prav tako tudi na neuresničeno priporočilo, da naj vlada čim prej obravnava ugotovitve delovne skupine za vzpostavitev specializirane enote za obravnavo oseb z najtežjimi oblikami motenj v duševnem zdravju in sprejme nadaljnje odločitve glede njene vzpostavitve.

Glede **položaja oseb z omejitvami gibanja v psihiatričnih bolnišnicah in soci- alnovarstvenih zavodih** opozarjamo tako na bivalne razmere (prezasedenost), obravnavo, oskrbo in odnos zdravstvenega in drugega osebja do pacientov, stanovalcev oziroma uporabnikov, na omejitev obiskov in drugo problematiko, vključno z dolgimi čakalnimi vrstami za sprejem v institucionalno varstvo, kjer je to potrebno, a **hkrati tudi prezgodnjo institucionalizacijo. V zvezi s tem posebej pozivamo, da pristojna ministrstva in druge institucije okrepijo ra- zvoj oskrbe v skupnosti v smeri, da bo institucionalna oskrba zares zadnja možnost.**

Na širšem področju **pravosodja smo v letu 2023 obravnavali skupaj 840 za- dev, od tega 398 pobud. Na področju je bilo vsebinsko obravnavanih sicer 165 pobud, od katerih je bilo 140 rešenih, utemeljenih pa jih je bilo 13, od tega največ na področju kazenskih postopkov. Vendar** delež utemeljenosti pobud ne more biti odraz ocene delovanja sodstva, saj je zelo povezan z ome-

jenimi pristojnostmi Varuha v razmerju do sodne veje oblasti skladno s 24. členom Zakona o varuhu človekovih pravic. **Z odzivi pristojnih pri obravnavi pobud smo lahko zadovoljni, saj so se redno odzivali na poizvedbe in dru- ga posredovanja.** Ponovno ugotavljamo, da do sprememb oziroma dopolnitev veljavne zakonske ureditve (vključno s potrebnimi spremembami in dopolnit- vami davčne zakonodaje) za **večjo dostopnost odvetniške pomoči pro bono še ni prišlo. Že s priporočilom št. 55 (2022) smo pristojne izvršilne oblasti spodbujali, naj zagotovijo potrebne finančn , kadrovske in prostorske po- goje za delovanje sodišč. To priporočilo predstavlja stalno nalogo in ga zato ponavljamo.** Materialni vidik sodniške neodvisnosti je v letu 2023 posebej iz- postavilo **Ustavno sodišče RS v odločbi št. U-I-772/21 s 1. 6. 2023,** s katero je ugotovilo, da je **ureditev plač sodnikov v neskladju z ustavnim načelom sod- niške neodvisnosti.** Za odpravo ugotovljenih protiustavnosti je Ustavno sodiš- če RS zakonodajalcu določilo šestmesečni rok, pri čemer je upoštevalo, da sta zakonodajalec in vlada že dalj časa seznanjena z obravnavano problematiko. Kljub temu ta **odločba ustavnega sodišča ni bila izvršena v določenem roku,** kar je skrb vzbujajoče.

1.1 UVOD

Vsebina obravnavanih pobud, povezanih s **sodnimi postopki**, se sicer glede na prejšnja leta ni bistveno spremenila. **V eni izmed obravnavanih zadev smo v letu 2023 uporabili možnost vložitve zahteve za oceno ustavnosti po Zako- nu o ustavnem sodišču, saj menimo, da je protiustavna ureditev 169. člena Zakona o kazenskem postopku (ZKP),** ki ne predvideva odgovora na pritož- bo državnega tožilca zoper sklep zunajobravnavnega senata, s katerim je bila zavrnjena zahteva za preiskavo. **Po mnenju Varuha bi bilo treba v takšnih primerih osebi, zoper katero je tožilec zahteval preiskavo, omogočiti, da se še pred odločitvijo višjega sodišča opredeli do vložene pritožbe.** V letu 2023 je bila med drugim (na primer poleg novele KZ-1J) sprejeta tudi novela **Zakona o upravnem sporu (ZUS-1C)**, ki omogoča hitrejše in učinkovitejše reševanje zadev, ne pa tudi, sicer že napovedana, novela Zakona o izvršbi in zavarovanju. Žal še vedno **ni prišlo do priprave zakona, ki bi celovito uredil obravnava- nje mladoletnih storilcev kaznivih dejanj** (na primer skrajšal trajanje pripora, uvedel obvezno obrambo z odvetnikom že od policijskega pridržanja naprej ipd.).

S **predlogom novega Zakona o sodiščih**, ki ureja delovanje sodišč, je MP na- povedalo sistemske spremembe, ki bodo omogočile učinkovitejše poslovanje vseh sodišč, enakomernejše obravnave zadev po posameznih okrožjih in s tem tudi hitrejše odločanje. Pri Varuhu smo posebej pozdravili **ureditev dodeljeva- nja zadev s pomočjo informacijskega sistema na podlagi vnaprej jasno do- ločenih pravil, da se odpravi neenotna praksa pri dodeljevanju zadev,** zlasti pri predodeljevanju zadev v primeru sodnikove preobremenjenosti oziroma daljše odsotnosti, na kar je opozoril tudi Varuh. **Varuh se je v letu 2023 v zade- vi X in drugi proti Sloveniji kot tretja stran s predlogom intervencije obrnil na Evropsko sodišče za človekove pravice, to pa nam je posredovanje odobrilo.** Izpostavili smo problematiko, ki smo jo predstavili v našem **Letnem poročilu za leto 2021 (str. 696–700)** na podlagi obravnavanega primera »Kršitev pravice

do naravnega sodnika« in ob tem priporočili, naj pri (pre)dodeljevanju sodnih zadev sodišča dosledno upoštevajo vnaprej določena merila v skladu z določ- bami Zakona o sodiščih in Sodnega reda, saj ustava varuje pravico do sodnega varstva, katere del je tudi pravica do naravnega oziroma zakonitega sodni- ka. Ob tem velja ponoviti, da smo že večkrat opozorili, da mora vsak državni organ, tudi sodišče, skladno s Konvencijo o otrokovih pravicah pri odločanju vedno upoštevati tudi največje koristi otrok. To velja v vseh primerih in v vseh položajih. Varuh stalno opozarja tudi na potrebo po čim hitrejšem vodenju postopkov, v katerih se odloča o položaju otrok.

1.1 UVOD

Na področju **policijskih postopkov, zasebnega varovanja, detektivov in re- darjev** smo v letu 2023 obravnavali skupaj 145 zadev, vendar je bilo izmed 40 pobud na področju (in med njimi 35 rešenimi), utemeljenih le 6 (5 na področju policijskih postopkov in ena na področju zasebnega varovanja). Pobude so se kot sicer nanašale na različne vidike delovanja policistov. Tako kot v preteklih letih so **pobudniki policistom očitali neprimerno oziroma neenako obravna- vo, nesprejem ali neobravnavo prijav kaznivih dejanj oziroma neodzivnost policije, dolgotrajno preiskovanje kaznivih dejanj, čezmerno uporabo sile, pristranskost ob obravnavi, neustrezno komunikacijo in drugo.** Posebno pozornost smo namenili spremljanju uveljavljanja **priporočil Evropskega od- bora za preprečevanje mučenja in nečloveškega ali ponižujočega ravnanja ali kaznovanja (CPT)** in **Méndezovih načel v slovenski policijski praksi pri zaslišanju osumljencev**, pa tudi **pomanjkljivostim v zapisu zdravstvene do- kumentacije** glede dejstev in okoliščin, ki so potrebne in pomembne za oceno skladnosti med zatrjevanim načinom poškodovanja poškodovanca in dejansko ugotovljenimi poškodbami. Nenazadnje poudarjamo tudi potrebo po **učinko- vitosti in preglednosti spletne aplikacije za obveščanje oškodovancev ka- znivih dejanj**. **Tudi tokrat lahko pohvalimo sodelovanje in odzivnost MNZ in Policije na naše posredovanje v okviru različnih poizvedovanj ter posredo- vanj s kritikami, mnenji in predlogi.**

Na področju **nacionalnih in etničnih skupnosti** je bilo ponovno največ pobud v zvezi z romsko skupnostjo oziroma njenimi pripadniki (med skupaj 23 po- budami je bilo 8 utemeljenih). Skupaj smo na področju obravnavali 64 zadev, delež utemeljenih pobud pa je bil visok in je predstavljal več kot eno tretjino. **V letu 2023 se je na pobudo varuha in ministra za Slovence v zamejstvu in po svetu slovenskim skupnostim izven meja naše države predstavilo delo Varuha, prvič v zgodovini prek organiziranja šestih spletnih srečanj s plat- formo ZOOM, na katerih so sodelujoči imeli tudi priložnost zastavljati vpra- šanja.** Konkretno so bila omenjena srečanja usmerjena k slovenski skupnosti v Nemčiji, ostali Evropi, Južni Ameriki, Severni Ameriki, Avstraliji in na zahod- nem Balkanu. Neopaženo pa ni ostalo tudi relativno pestro dogajanje v zvezi s Slovenci v zamejstvu, vendar se kakšne posebne možnosti za posredovanje Varuha v tej smeri sicer niso pokazale.

## Glede položaja romske skupnosti je treba ponovno ugotoviti, da ugotavljanje vseh relevantnih okoliščin v t. i. romskih zadevah ostaja težavno in nehvaležno opravilo. Ob različnih priložnostih poudarjamo, da je dostop do pitne vode za vsakega človeka vitalnega pomena, saj z vodo človek uresničuje temelj- ne potrebe, kot so pitje, umivanje, pranje oblačil, priprava hrane, osebna higiena in čiščenje stanovanja. Dostop do pitne vode je človekova pravica, ki izhaja iz nacionalnega pravnega reda (34. in 70.a člen ustave) in tudi med- narodnega pravnega reda, ki opredeljuje, da mora biti vsakomur, ne glede na pravni status zemljišča, na katerem živi, zagotovljen primeren dostop do pitne vode. Najrazličnejši očitki Romov na račun države oziroma občin(e) ostajajo vse prej kot redki, vendar pa se po ugotovitvah Varuha tudi neredko izkažejo za neupravičene. Vladi priporočamo, da spodbudi občine z romski- mi naselji, da v svoje podrobne področne programe in ukrepe vključijo tudi strategije, cilje in ukrepe za krepitev stanovanjske politike za pripadnike romske skupnosti.

1.1 UVOD

Spomniti želim tudi, da je **Varuh že pozdravil sistemizacijo delovnega mesta romski pomočnik**, ki se je sicer začela izvajati s 1. septembrom 2021. Vendarle pa je treba v bolj kritičnem tonu izpostaviti, da **imajo romski pomočniki v po- godbi o zaposlitvi (še vedno) navedeno, da so spremljevalci gibalno oviranih oseb** – in ne romski pomočniki.

Glede položaja **tujcev** smo v letu 2023 ponovno daleč največ zadev obravnavali glede vstopa, zapustitve in bivanja tujcev v državi – med 124 prejetimi pobu- dami je bilo 26 utemeljenih, kar predstavlja več kot eno tretjino. Na splošno je za področje tujcev značilno, da je delež utemeljenih pobud visok, skupaj pa smo zaznali kršitve v kar 40 primerih. **Tudi v letu 2023 pa se je večina pri Varuhu obravnavanih tujskih zadev nanašala na dolgotrajnost postop- kov.** V tem pogledu stanje ostaja najbolj kritično na Upravni enoti Ljubljana in Upravni enoti Maribor, ni pa nepoznano tudi drugod (npr. Slovenske Konjice, Koper …). Ostajamo na načelnem stališču, da **sistemski razlogi, ki naj bi tra- jali več let in naj bi se v zadnjih letih še okrepili, ne morejo biti opravičilo za to, da organ ne postopa in odloča v zahtevanem roku**. **V okoliščinah, ko se upravna enota že daljši čas sooča z dejavniki, zaradi katerih so upravni postopki na področju izvrševanja ZTuj-2 dolgotrajni, bi moral torej upravni organ ob upoštevanju Konvencije o otrokovih pravicah šteti za prednostne tudi zadeve, ki se nanašajo na otroke, ter si prizadevati za njihovo pose- bej hitro reševanje** (npr. šele izdano dovoljenje za prebivanje omogoča, da se otrok polno vključi v šolo in druge oblike družbenega življenja). **V letu 2023 smo tako večkrat ugotovili, da postopek v konkretni zadevi, v kateri je šlo za mladoletno osebo, traja predolgo, pri čemer je bil krepko presežen že samo rok petih delovnih dni, ki ga ZUP v 67. členu določa organom za zahtevo, da stranka pomanjkljivosti nepopolne ali nerazumljive vloge odpravi in za do- ločitev primernega roka za to. Nepresenetljivo pa se je potem tudi nadaljnji postopek kazal za predolgega.** Zabeležili smo tudi primer, ko je postopek tra- jal več kot štiri mesece. **Seveda smo krepko prekoračene instrukcijske roke ugotavljali tudi v več zadevah s polnoletnimi strankami**.

Varuh je bil s strani ene izmed svetovalk za begunce obveščen o dveh upravnih sporih, ki jih je kot pooblaščenka sprožila pred upravnim sodiščem. Ker je Va- ruh že večkrat obravnaval pobude, ki se tičejo zaklepanja namestitvenih pro- storov Azilnega doma in se je z navedeno problematiko ukvarjal tudi v okviru svojih nadzornih obiskov te institucije, je računajoč na to, da bi njegove ugoto- vitve lahko prispevale k razjasnitvi vprašanj, relevantnih za odločitev sodišča v zgoraj navedenih zadevah, pripravil in sodišču posredoval vlogo na podlagi

1.1 UVOD

25. člena ZVarCP (vloga amicus curiae). Upravno sodišče je maja 2023 izdalo sodbi (ki sta postali pravnomočni 4. 7. 2023), s katerima je ugodilo vloženima tožbama in v izreku ugotovilo, da je Republika Slovenija tožnikoma zaradi pro- tipravnega odvzema prostosti nedopustno posegla v pravico do varstva osebne svobode iz 19. člena URS. V obrazložitvi sodb se je sodišče v veliki meri oprlo na Varuhovo vlogo amicus curiae, ki je s strani MNZ, kot nasprotne stranke, ostala neprerekana.

Tudi v letu 2023 smo obravnavali zadevo, v kateri se je pokazala **problematika nezavedanja strank, da morajo imeti urejen status vse do odločitve o dovo- ljenju za stalno prebivanje**. Starša treh mladoletnih otrok naj ne bi vedela, da **je treba za nepretrgano zakonitost bivanja navkljub pravočasni vlogi za izdajo dovoljenja za stalno prebivanje vložiti še vlogo za podaljšanje dovo- ljenja za začasno prebivanje**. To ima za posledico, da zaradi prekinitve zača- snega dovoljenja organ ne more upoštevati olajševalnih okoliščin za pridobitev dovoljenja za stalno prebivanje. Podobne primere smo že obravnavali, zato **Ministrstvu za javno upravo priporočamo, naj skupaj z upravnimi enotami preveri možnosti za vzpostavitev obveščanja strank na način, da bi bile vse, ki zaprosijo za izdajo dovoljenja za stalno prebivanje, sistematično, pravo- časno in razumljivo seznanjene s tem, da morajo imeti urejen status do od- ločitve o dovoljenju za stalno prebivanje.**

Žal se vedno znova pokaže, da **zapletov v zvezi s t. i. izbrisanimi še vedno ni konec**. Že lani smo podrobneje predstavili **problematiko zagotavljanja soci- alnovarstvenih storitev tujcem brez dovoljenja za stalno prebivanje** in v zve- zi s tem tudi priporočili vladi, da pripravi zakonodajne spremembe, na podlagi katerih bo tujcem, ki so zaradi nemožnosti odstranitve iz države ali iz drugih razlogov odvisni od pomoči države, na jasen in predvidljiv način zagotovljen dostop do potrebnega socialnega varstva. Odziv na to Varuhovo priporočilo pa **žal kaže, da resnih namenov realizacije tudi aktualna vlada nima, zato lanskoletno priporočilo ponavljamo.**

# Delovanje organizacijskih enot Varuha

**Varuh je tudi v letu 2023 izvajal naloge in pooblastila državnega preventiv- nega mehanizma (DPM), ki ga predstavljamo v posebnem poročilu.** V letu 2023 smo na podlagi javne objave obvestila o zbiranju ponudb za uvrstitev na seznam zdravnikov izvedencev – ki bodo s potrebnim strokovnim znanjem, ki ga Varuh nima, pomagali ugotoviti, razjasniti ali presoditi dejstva, ki bi kazala

na primere mučenja in druge oblike okrutnega, nečloveškega ali poniževalne- ga ravnanja ali kaznovanja, oziroma ga podpreti pri njegovih obiskih krajev, kjer je osebam odvzeta prostost – izbrali pet zdravnikov izvedencev (specia- listko urgentne medicine, dve specialistki psihiatrije, specialista splošne kirur- gije in specialista ortopedije). Te je DPM tudi vključil v nekatere svoje obiske v letu 2023.

1.1 UVOD

Leta 2023 je **DPM obiskal 87 krajev odvzema prostosti, in sicer 22 različnih lokacij VDC, 21 PP, 15 domov starejših, 13 različnih lokacij SC, šest ZPKZ, štiri posebne SVZ, tri PB, dva KC in en CUDV.** Vsi obiski razen dveh so bili **opra- vljeni brez predhodne najave**, osem pa jih je bilo kontrolnih (ob katerih je DPM zlasti preverjal uresničitev priporočil s preteklih obiskov). DPM o vsakem obisku pripravi izčrpno (končno) poročilo o ugotovitvah glede obiskane usta- nove. To poročilo vsebuje tudi predloge ter priporočila za odpravo ugotovljenih nepravilnosti oziroma pomanjkljivosti in izboljšanje stanja, vključno z ukrepi za zmanjšanje možnosti nepravilnega ravnanja v prihodnje. Na teh obiskih je **DPM skupaj dal kar 578 priporočil, kar pomeni še dodatno povečanje glede na preteklo oziroma pretekla leta (ko smo leta 2022 dali 571, leta 2021 501 oziroma še leto prej 329 priporočil)**, od tega največ varstveno-delovnim cen- trom (146), policijskim postajam (119), domovom za starejše (114), zaporom

## (76) in psihiatričnim bolnišnicam (49). Z zadovoljstvom ugotavljamo, da je bilo skoraj 300 teh priporočil že realiziranih, skoraj 230 pa sprejetih, glede ostalih priporočil še čakamo na odgovor, 20 ni bilo sprejetih, glede enega priporočila pa še čakamo na odziv.

**Zagovorništvo otrok** krepi glas otrok. V letu 2023 smo prejeli **101** pobudo za postavitev zagovornika. **85 otrok** je v letu 2023 dobilo zagovornika: ponovno največ z območja Ljubljane in okolice, severovzhodnega dela Slovenije in z ob- močja Gorenjske. Povprečna starost otroka, ki mu je bil postavljen zagovornik, je **10,84** let. **Od vseh prejetih pobud so bili 45**-krat pobudniki starši; **19**-krat CSD; **29**-krat okrožna sodišča; **3**-krat drugi in **5**-krat otroci.

**V okviru Zagovorništva tudi spodbujamo pomoč žrtvam nasilja in podpiramo prizadevanja glede opolnomočenja žrtev, kako naj nasilje sporočajo.** V letu 2023 smo organizirali tudi **Strokovni posvet udeležencev zagovorništva otrok na temo »Pomen zagovorništva pri skrbi za duševno zdravje otrok«.** Otroci v zagovorništvu namreč večinoma izhajajo iz družin, ki so velikokrat globoko ranjene. Razlogov, zakaj se otroci znajdejo v postopku zagovorništva, je veliko, so kompleksni in so lahko posledica več dejavnikov. Pogoste so hude stiske, ko se otrok v fazi ločevanja staršev noče zameriti nobenemu izmed njiju.

**Center za človekove pravice** uresničuje splošni mandat, ki ga ima Varuh kot nacionalna institucija za človekove pravice, akreditirana s statusom A po Pari- ških načelih (1993). Ta mandat vključuje tako promocijske aktivnosti, izobraže- vanje in usposabljanje kot organizacijo posvetov, sodelovanje s civilno družbo, dajanje splošnih informacij o vrstah in oblikah pritožb na mednarodne organe in sodelovanje v mednarodnih organizacijah in združenjih. V letu 2023 smo v

okviru delovanja Centra pripravili več izobraževalnih posvetov in delavnic, ki so bile zelo dobro obiskane in so se dotikale vseh vidikov predstavljanja po- membnosti spoštovanja človekovih pravic v vseh segmentih življenja.

1.1 UVOD

Tudi v letu 2023 sem se srečal s številnimi organizacijami in **predstavniki ci- vilne družbe,** zato dajemo v zvezi s tem novo priporočilo, ki predstavlja stalno nalogo.

**Priporočilo št. 1 (stalna naloga):** Varuh priporoča vsem organom oblasti, naj sprejmejo ustrezne ukrepe za okrepitev in povečanje učinkovitosti dialoga med organi oblasti in civilno družbo (nevlad- nimi organizacijami, sindikati, iniciativami prebivalcev …) tako v po- stopkih priprave, izvajanja in nadzora nacionalnih in lokalnih pred- pisov kot tudi pri pripravi ugotovitev o implementaciji mednarodnih standardov človekovih pravic v Sloveniji.

**Svet varuha za človekove pravice,** ki je svetovalno telo varuha, sestavljeno iz različnih strokovnjakov, članov civilne družbe in predstavnikov državnih in- stitucij, se je v letu 2023 sestal **na treh sejah.** Obžalujem, da že drugo leto še vedno ni prišlo do uresničitve prepotrebnega priporočila, ki sem ga sprejel na podlagi **razprave na Svetu, naj ministrstva vzpostavijo osrednjo kontaktno točko za pripravo ocene skladnosti predpisov oziroma ukrepov s človekovi- mi pravicami in temeljnimi svoboščinami, v vladnem gradivu pa naj se po zgledu več držav doda obvezno obrazložitev k predpisu glede skladnosti predpisa s človekovimi pravicami in temeljnimi svoboščinami.**

# Mednarodno sodelovanje

V letu 2023 smo bili tudi mednarodno dejavni, še naprej smo krepili odnose v mednarodnih združenjih in mednarodnih organizacijah in **se udeležili skup- no več kot 60 različnih mednarodnih dogodkov, tako na regionalni kot tudi globalni ravni.**

# Zaključno

V tem uvodu nisem želel opozoriti na prav vsa priporočila, ugotovljene po- manjkljivosti in kršitve človekovih pravic in temeljnih svoboščin. Upam, da ste na teh straneh dobili vsaj nekaj uvida v razsežnosti našega dela. **Podrobneje so celoletno delovanje Varuha in vsa priporočila ter primeri predstavljeni v poročilu, ki je pred vami** in vključuje naslednje vsebine:

* prvi del, ki je namenjen pregledu dela in poslovanja Varuha ter opisu delovanja različnih organizacijskih enot Varuha;

1.1 UVOD

* drugi del, ki prikazuje vsebino dela Varuha po posameznih ranljivih sku- pinah in vsebinskih področjih, v tem okviru pa tudi splošno oceno sta- nja, pregled uresničevanja Varuhovih preteklih priporočil in predstavitev novih priporočil;
* prilogo, ki vsebuje podrobnejši opis dejavnosti Varuha v letu 2023 na nekaterih področjih dela, vključno z obrazložitvami določenih novih pri- poročil in strokovnimi pojasnili stališč Varuha.

Samostojni del Varuhovega poročila, objavljen v ločeni publikaciji, je tudi letos **Poročilo Varuha o izvajanju državnega preventivnega mehanizma proti mu- čenju in drugim krutim, nečloveškim ali poniževalnim kaznim ali ravnanju**.

Tudi letos Letno poročilo in poročilo DPM izdajamo le v elektronskih različicah, dostopni pa sta tudi na naši spletni strani. Tudi tokrat ponavljam, da je tak pristop primeren, ker je poročilo v prvi vrsti namenjeno Državnemu zboru Re- publike Slovenije ter drugim državnim organom in institucijam. Opozarjamo pa, da je treba imeti v primerih, ko so publikacije namenjene v prvi vrsti po- sameznicam in posameznikom, v mislih tudi to, da vsi nimajo dostopa do in- formacijskih-komunikacijskih tehnologij oziroma da je ta zanje lahko okrnjen. V ta namen je natisnjen le Povzetek dela Varuha človekovih pravic Republike Slovenije za leto 2023, saj si želimo, da bi na ta način z nekaterimi ključnimi ugotovitvami in svojim delom še dodatno seznanili širšo javnost.

Spoštovani,

**ponovno moram izpostaviti pomen samostojnosti in neodvisnosti delova- nja Varuha, kar vključuje finančno in vsebinsko neodvisnost.** Smo državna institucija, ki ima svoj mandat utemeljen v ustavi in zakonu, pri svojem delu pa smo zavezani visokim mednarodnim standardom. Smo nekakšen most med državo in civilno družbo, kjer pa nikakor ne zmanjka dela, zato lahko po četr- tem letu svojega mandata sklenem, da je pred vsemi nami še veliko dela in iz- zivov, na mnogih področjih. S sodelavkami in sodelavci si želimo po najboljših močeh prispevati k spremembam na bolje in biti močan glas vseh tistih, ki se jih ne sliši. A vendarle poudarjam tudi, da brez sodelovanja in aktivnega anga- žmaja vseh deležnikov v sistemu zavor in ravnovesij ne bo znatnega napredka.

**Leto 2023 so posebej zaznamovale neslutene razsežnosti poplav,** ki so Slo- venijo prizadele 4. avgusta. Z vsemi pretresljivimi dogodki in zgodbami so pri- nesle tudi sodelovanje, pomoč po svojih zmožnostih in solidarnost. Z njihovimi posledicami in razdejanjem, ki so ga povzročile v materialnem, duševnem in duhovnem smislu, se bomo ukvarjali še leta. Odgovorni v državi se morajo zavedati, da je učinkovita in hitra pomoč ljudem v takšnih situacijah izredno pomembna. Upoštevati je treba, da človekova pravica do (spoštovanja) doma

varuje vrednote, kot so varnost, zasebnost ter družbena in čustvena naveza- nost posameznika na določen prostor, ki ga šteje za svoj dom. **Zato morajo sanacijski ukrepi ob upoštevanju strokovnih meril čim bolj slediti tudi pri- čakovanjem in željam ljudi.**

1.1 UVOD

Prepričan sem, da nisem edini, ki meni, da lahko prebujenje, ki nam ga pri- nesejo težki dogodki, prelijemo v širše delovanje in udejstvovanje. Ob krizah nam sodelovanje izjemno uspeva, ko minejo, malce manj, še manj pa ko nanje gledamo s časovne distance. Vedno znova in znova se moramo opominjati, kako uspešni smo bili takrat, ko smo bili sposobni odgovore na izzive iskati v sodelovanju. Ko smo uspeli pozabiti na politične, zgodovinske, verske, social- ne, materialne in vse ostale delitve in na prvo mesto postaviti človeka v stiski, sočutje in solidarnost. Ko omenjam solidarnost, ne mislim le na njen socialni, materialni ali finančni vidik, s katerim si kdaj razbremenimo dušo in operemo vest. **Solidarnost je predvsem odnos s človekom v stiski.** Je empatija, srčnost in pravičnost. Je odgovornost drug za drugega, zaščita sočloveka, skrb za nje- gov blagor, skupnostna skrb. Odgovornost za to ima država in jo imamo posa- mezniki. Enačaj obeh odgovornosti pa je spoštovanje dostojanstva. Vendarle upam, da se bomo večkrat zatekli k vsemu dobremu, kar so poplave prebudile v nas. Ko smo v ospredje srčno in iskreno postavili soseda, prijatelja, neznanca – sočloveka.

Na koncu bi se rad zahvalil namestnici in namestnikom, sodelavkam in so- delavcem ter vsem, ki ste v preteklem letu sodelovali z Varuhom. **Dobrega sodelovanja si želim tudi v prihodnje, predvsem glede uresničevanja naših priporočil, za katera vsako leto znova upam, da bomo v naslednjem letnem poročilu lahko ocenili, da jih uspešneje uresničujemo.** Odgovornost vsakega od nas je, da v svojem delu in življenju spoštujemo in krepimo človekove pra- vice in svoboščine ter s tem gradimo boljšo in pravičnejšo državo.

## Peter Svetina

varuh človekovih pravic